Ezker Iraultzailea - Burulanen kaleratzerik ez! Aski da, erasorik eta prekarietaterik ez!\nJoan den otsailaren 3an Burulango zuzendaritzak bi langile kaleratu zituen. Kaleratze horiek behin-behineko beste erregulazio espediente bat aurkeztu baino egun batzuk lehenago gertatu ziren. Zuzendaritzak enpresak gehiegizko plantilla duelakoan, borondatez alde egiteko pizgarriak eskaini ditu, baina ez du lortu plantilla murriztea. Taldeko beste enpresa batzuetan erabilitako prozedura berbera izan da: diziplinazko kaleratzea. Kaleratutako langileei eta sindikatuetako ordezkariei inolako jakinarazpenik eman gabe, zuzendaritzak kaleratzeak gauzatu zituen, eta langile horiek gaizkileak balira bezala tratatu zituen.\nLangileak beldurtzeko kaleratzeak. Bat ukitzen badute, denok erantzungo dugu!\nKaleratze horiek Aernnovako zuzendaritzak krisia hasi ostean abian jarritako enplegua suntsitzeko plan orokorraren parte dira. Lehenik eta behin, lan-erregulazioko espedienteak ezarri zituzten taldeko enpresa guztietan, eta horien ondoren, orain, enplegu-erregulazioko espedienteak, borondatezko irteeren planak eta kaleratze indibidualak iritsi dira; azken batean, ezkutuko enplegu-erregulazioko espedienteak ere badira. Multinazionalaren plana plantillaren % 20 murriztea da, lanpostu egonkorrak suntsituta eta eskubide gehiago dituzten langileen ordez prekarioak jarrita.\nBurulanen enplegua suntsitzea ez da gertaera isolatu bat, eta ezin ditugu enpresaren gezurrak sinetsi. Estrategia horren helburua da, batetik, kostuak murriztea, etekinak handitzeko, eta, bestetik, langileak beldurtzea ez antolatzeko eta ez borrokatzeko. Langile guztien aurkako erasoa da, eta, beraz, guztiok mobilizazioaren bidez erantzun behar dugu, kaleratze gehiagorik ez dugula onartuko argi uzteko.\nPatronalak labanak zorroztu ditu. Ez dugu beraiek sortutako krisia ordainduko!\nEraso hauek ez dira Aernnova taldera mugatzen. Krisi ekonomikoaren eztandaren aurrean, patronalak erasotzeari ekin dio: kaleratzeak, ERTEak, EEEak, soldata jaitsierak eta prekarizazioa. Langileok ordaintzen dugun benetako industria-birmoldaketa batean gaude, gure kontura urrea egiten duten enpresaburu batzuen mesedetan. EAJ–PSEren Gobernuaren lankidetza erabatekoa da, eta eraso horiek guztiak onartzen dituzte, zor publikoaren hazkundearekin lortutako dirua eta multinazional handientzako, Iberdrolarentzako, Repsolentzako eta Abiadura Handiko Trenarentzako (AHT) makro-proiektuetarako Europako "laguntzak" ematen dituzten bitartean.\nEnpresa guztietan, bai Aernnova taldekoak, bai gainerako aeronautikak eta eragindako sektore guztiak, patronalaren eraso berberak jasaten ari gara. Ahalik eta erantzun kolektibo zabalena emateko unea da, enpresetan eta kolektiboetan gertatzen ari diren borroka guztiak batuz. Patronalaren erasoaldi honetatik defendatzeko, urtarrilaren 30ean Gasteizen egin zen mobilizazioaren bideari jarraitu behar diogu; izan ere, 50 enpresa-batzorde eta borrokan ari diren kolektibo baino gehiagok egindako deiak kaleak bete eta 7.000 pertsona baino gehiago elkartu ziren.\nUrtarrilaren 30ean Gasteizen egin zen manifestazioaren bideari jarraitu!\nEkimen hori Aernnovak ezarritako enplegua erregulatzeko espedientearen aurkako mobilizazioen ondorio izan da, enpresak 80 lanpostu baino gehiago suntsitu nahi ditu-eta. Aernnovako langileen borroka eredugarri honen dinamikak beren borroka zabaltzeko eta beste plantilla eta sektore batzuekin konektatzeko beharra sortu du ezinbestean, hori baita beren indarra handitzeko eta isolamendua saihesteko modua.\nAzken hilabeteetako mobilizazioen esperientziak erakutsi du enpresaz enpresako borroka modu isolatuan mantentzea patronalari soilik mesede egiten dion estrategia dela.\nHala ikusi da Alestisen kasuan. Izan ere, langileen borroka isolatuta geratu zen, eta emaitza langileen erdiei enplegua erregulatzeko espedientea ezartzea izan da. Antzera ITPn ere: hilabeteko greba mugagabea egin ostean, langileak lanera itzuli dira, eta borroka 87 langileren erregulatzeko espedientea epaitegietan indargabetzea eskatzera eta erakundeei inplikatzeko eskatzera mugatu da. Langileon indarrak eta borrokatzeko gogoa batu behar ditugu, erasoak bertan behera utzi eta garaipenak lortzeko aukera emango digun indar boteretsu bat bihurtzeko.\nBehetik sortutako eta sendotutako ekimen hau martxan jartzeak eta arrakasta handiak erakusten dute langileok borroka egiteko borondatea dugula, beste irtenbiderik ez dugulako eta aurrera eramateko antolatzeko gai garelako. Ezin dugu onartu gure borroka ahultzen duten argudiorik. Tamalez, gure sindikatuetako zenbait buruzagik ere, hala nola ELAk, manifestazioa ez babestea erabaki zuten, patronalaren eta enpresaburu txikien mobilizazioa zela argudiatuz, ostalarien eta taxilarien elkarteek parte hartu zutelako. Errealitatea bestelakoa da! 50 enpresa-batzorde baino gehiagok eta borrokan ari ziren kolektiboek parte hartu zuten, eta kaleak milaka lagunek bete genituen, honakoa oihukatuz: “Borroka da bide bakarra!”, “Polizia gutxiago eta osasun gehiago!” eta “Osasun publikoa %100!”\nIndarrak batu behar ditugu greba orokor batean!\nEkimen hau bultzatu eta bere oinarria zabaldu behar dugu, borrokan ari diren enpresa eta kolektibo gehiago batzeko. Eta borroka plan serio bat modu demokratikoan eztabaidatzeko, jasaten ari garen patronalaren erasoaldiari alternatiba bat emango dion errebindikazio-programa bat egin eta defendatzeko, Eusko Jaurlaritzan EAJ eta PSE egiten ari diren murrizketa sozialei eta pribatizazioei aurre egiteko lantoki eta auzo bakoitzean batzarrak egin behar dira, eta iaz sortu ziren greba batzordeak berraktibatu.\nEuskal Herrian langileok orain urtebete egin genuen bezala, mugimendu hau indartu behar dugu beste greba oroko bat antolatzeko eta iazko urtarrilaren 30ean egin genituen aldarrikapen guztiak defendatzeko, hala nola asteko 35 orduko lanaldia soldata murrizketarik gabe, lan-erreformak indargabetzea, 1.200 euroko gutxieneko soldata edo 1.080 €-ko gutxieneko pentsioa, besteak beste. Gainera, neurri horiek gauzatu ahal izateko, bankuen, osasun pribatuaren, industria farmazeutikoaren nazionalizatu behar eta langileon kontrol demokratikopean jarri, langile-klaseak sortzen dituen baliabide guztiak gizartearen zerbitzura jartzeko, eta ez gutxi batzuen onurarako.


Klik egitera gonbidatuz dator Azpeitiko Kilometroak - Uztarria (Azpeitia)\nUrola Kostako Hitza, Uztarria.com | Hezkuntza\n2010ko aza. 26a, 16:11\nAurkezpeneko une bat. (Nerea Uranga) Argazki originala\n'Klik da datorren urteko Azpeitiko Kilometroak festaren leloa. "Ikastolen mugimenduak beste urrats bat eman dezan laguntzea eta bidebatez geure ikastola sendotzea da Kilometroak 2011ren helburu nagusia", esan du Kilometroak 2011ren aurkezpenean Aitor Unanuek, Azpeitiko Ikastola Ikasberriko lehendakariak. "Mugimendu moduan dauzkagun ezaugarriak erakusteko eta indartzeko balio behar digu urtean zehar egiten dugun lanak", gaineratu du eta Azpeitiko Ikastolaren ezaugarri nagusiak, "euskal izaera, erabakitzeko ahalmena, titularitatea, parte-hartzailea, pedagogia berrien sustatzailea eta abar luze bat" direla nabarmendu du. Helburuak aurrera eramateko talde lanean eta elkarlanean oinarritu beharra dagoela azpimarratu du, "ezinbestekoa zaigu parte-hartzea eta elkarlana bultzatzeko modu berriak eta gaurkotuak martxan jartzea. Gutako bakoitzaren inplikazioak ahalbideratu dezake beharrezkoa dugun talde lana".\nAitor Unanuerekin batera, Beñat Azurmendi zuzendaria, Roman Azkue 2011ko Kilometroetako koordinatzailea, Igor Elortza Kilometroetako koordinatzailea eta Arantxa Manterola Ikastolen Elkarteko Gipuzkoako ordezkaria agertu dira prentsaren aurrean.\nToki faltari aurrea hartuz\nKilometroetan lortutako dirua gaur egungo eta etorkizuneko proiektuak bermatzeko erabiliko dute, horien artean haur ikastola berria. Urte gutxian leku faltan izango da ikastolan, eta horrek proiektu aitzindari hau lantzera bultzatu ditu Azpeitiko Ikastolako arduradunak. Unanuek azaldu duenez: "Ikastolara lehen aldiz hurbilduko den haurraren beharretara egokituko den haur ikastola, lekua bera haurrari egokituz. Proiektua bera aitzindaria da, berrikuntza ugari dakartzana, bai espazioaren egituraketan eta baita bertako elementuetan ere".\nDatorren urteko Kilometroetako logoari dagokionez, aktibazioa eta mugimendua adierazten duen triangelua aukeratu dute (gailu elektroniko, bideo edota internet pizteko erabiltzen dugun ikurraren estetikatik hartutakoa). "Sinplea da, ulerterraza eta edukiz beterikoa. Zerbait azkartzeko edo abian jartzeko erabiltzen den triangelua da, hertz kurbatu baten gainean kokatua", azaldu dute aurkezpenean. "Aniztasunaren seinale, kolore jokuak" sortzen dituela ere esan dute.\nAzpeitian egingo den hirugarren Kilometroak izango da datorren urtekoa. 1979an ospatu ziren aurrenekoz Kilomeroak Azpeitian, eta bigarrengoz 2000n. 2011ko Kilometroak Azpeitiko Ikasberri Ikastolak antolatuko duen bigarren Kilometroak izango da.\nAzpeitiko Ikastola Ikasberri Kooperatiba 1995-96 ikasturtean sortu zuten, Eusko Jaurlaritzak ikastolei administrazioaren eskola publiko izateko eginiko eskaintzari uko egin ziotenean bailarako hainbat gurasok. Gaur egun 450 ikasle ditu ikastolak, eta haur hezkuntzatik batxilergora arteko mailak eskaintzen dira.\nAurkezpen jaia eta denda Azpeitian\nGaur iluntzean herrian bertan egingo da Kilometroen aurkezpen jaia. 20:30etik aurrera, sorpresaz beteriko ekitaldi batean Kilometroen leloa, logoa eta arropa aurkeztuko dituzte herritarren aurrean, Izarraizpe pilotalekuan. Besteak beste, ikastolako gurasoak, ikasleak eta irakasleak izango dira desfileko protagonista. Gero, 21:00etan herri afaria antolatu dute Azoka Plazan. Janaria norberak eraman beharko du, kafea eta postrea bertan emango dira, eta taberna zerbitzua ere egongo da.\nBihar larunbata Kilometroak 2011ren arropa denda zabalduko dute Azpeitian, Foru Ibilbidea kalean, Artzubia tabernaren ondoko lokal batean. Dendaren ordutegia hauxe izango da: astelehenetan 16:30etik 20:00etara, eta asteartetik larunbatera goizez 10:00etatik 13:00etara eta arratsaldez 16:30etik 20:00etara.


Irekia Eusko Jaurlaritza - Gobierno Vasco :: EHAA xedapena 201604021\nAldizkariaren data: 2016-09-21 Aldizkari honetan argitaratua: 2016180\nAGINDUA, 2016ko irailaren 14koa, Ekonomiaren Garapen eta Lehiakortasuneko sailburuarena, zeinaren bidez deialdia egiten baita nekazaritza, arrantza eta elikadurako sektorearen arlo zientifiko, teknologiko eta enpresarialetako ikertzaile eta teknologo gazteen prestakuntzarako laguntzetarako, 2017rako.\nGaiak: LAGUNTZAK; ELIKAGAIEN INDUSTRIA; NEKAZARITZA ETA ARRANTZAKO IKERKETA; GAZTERIA; HEZIKETA; IKERKETA-PROIEKTUAK; DEIALDIA\nXedapenaren data: 2016-09-14\nHurrenkenaren zenbakia: 201604021\nIkus 2007/11/13an argitaratutako 2007/10/23ko 200700185 DEKRETUA\n2007ko azaroaren 13an, Euskal Autonomia Erkidegoko nekazaritza, arrantza eta elikaduraren sektoreko arlo zientifiko-teknologikoan eta enpresa-arloan, ikertzaile eta teknologo gazteak prestatzeko laguntzei buruzko urriaren 23ko 185/2007 Dekretua argitaratu zen Euskal Herriko Agintaritzaren Aldizkariaren 218. zenbakian. Azaroaren 24ko 608/2009 Dekretuak aldatu zuen dekretu hori, eta haren helburua da Euskal Autonomia Erkidegoko nekazaritza, arrantza eta elikaduraren sektoreko arlo zientifiko-teknologikoan, merkatuetan, marketinean eta enpresa-arloan ikertzaile eta teknologo gazteen prestakuntza sustatzeko laguntzen esparrua ezartzea eta arautzea.\nDekretu horretako 9. artikuluan xedatutakoaren arabera, urtero, sailburuak hala aginduta, laguntza-eskabideak aurkezteko epea zabalduko da. Bestalde, deialdiko aginduan honako hauek adierazi behar dira: aurrekontu-kreditu erabilgarria; deialdiko beka-kopurua eta bakoitzaren zenbatekoa; ikertzaileak eta teknologoak prestatzeko, estrategikotzat eta lehentasunezkotzat jotzen diren I+G+Bko proiektuen zerrenda jasotzen duen eranskina; eta, deialdi horretarako normalizatutako eskabide-eredua jasotzen duen eranskina. Deialdi honetarako, gastu-espedientea aurrez izapidetzea erabaki da; hala ere, horren ondorioz, deialdiko laguntzak gauzatuko dira baldin eta kreditu egokia eta nahikoa badago Euskal Autonomia Erkidegoko 2017ko aurrekontu orokorretan.\nHoriek guztiak horrela eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuarekin eta Euskal Autonomia Erkidegoko Aurrekontu Orokorren kargura ematen diren laguntza eta diru-laguntzei aplika dakizkiekeen gainerako xedapenekin bat,\n1.– 2017ko ekitaldirako hamaika beka deitu dira prestatzen ari diren ikertzaile gazteentzako programaren barruan (doktoratu aurrekoak), eta hamar beka, berriz, teknologo gazteak prestatzeko programaren barruan.\n2.– Agindu honetako I. eranskinean dago jasota Ekonomiaren Garapen eta Lehiakortasun Sailaren iritziz 2017ko ekitaldiko deialdian bi programetarako estrategikoak eta lehentasunezkoak diren I+G+Bko proiektuen zerrenda.\nPrestatzen ari diren ikertzaile gazteentzako laguntzak badira, kontratuak urtebete iraungo du, eta urteko luzapenak egin daitezke. Ezein kasutan, hasierako kontratuan metatutako iraupena eta luzapenen iraupena ezingo da lau urte baino luzeagoa izan.\nTeknologo gazteak prestatzeko laguntzei dagokienez, nahiz eta dekretuan xedatzen den laguntzek ondoz ondoko bi urteko iraupena edo urtebetekoa izan dezaketela, kasu honetan, emango diren laguntza guztiek bi urteko iraupena izango dute.\nHirugarrena.– Eskabideak aurkezteko epea.\n2017ko ekitaldian, urriaren 23ko azaroaren 185/2007 Dekretuak araututako laguntzen eskabideak aurkezteko epea hilabetekoa izango da, agindu hau Euskal Herriko Agintaritzaren Aldizkarian argitaratu eta hurrengo egunetik aurrera.\nLaugarrena.– Aurkeztu beharreko eskabideak eta agiriak.\n1.– 2017ko ekitaldiko laguntza-eskaerak agindu honen II. eranskinean dagoen eredu normalizatuan aurkeztu behar dira Eusko Jaurlaritzaren Ekonomiaren Garapen eta Lehiakortasun Saileko Elikagaien Kalitate eta Industriako zuzendariari zuzenduta (Donostia kalea 1, 01010 Vitoria-Gasteiz).\n2.– Eskabideak helbide horretan bertan aurkez daitezke, edo, bestela, Herri Administrazioen Araubide Juridikoaren eta Administrazio Prozedura Erkidearen Legearen (azaroaren 26ko 30/1992) 38.4. artikuluan aurreikusitako edozein bide erabili ahalko da. Eskatzaileak postetxe batean aurkezten badu eskabidea, gutun-azal irekian egin beharko du, posta-funtzionarioak zigila dezan eta data ezar diezaion.\n3.– Eskabidearekin batera eskabide-ereduan zehaztutako agiriak aurkeztu beharko dituzte (II. eranskina).\n4.– Interesdunek laguntza eskatu ahal izango dute edozein programatan, eta I. eranskinean jasotako guztien artean 3na proiektu aukeratu ditzakete gehienez.\n1.– Laguntza horiek ordaintzeko aurrekontua, gehienez ere, 1.066.520 eurokoa izango da, Euskal Autonomia Erkidegoko Aurrekontu Orokorren pentzutan. Zenbateko horretatik 331.630 euro 2017rako ordainketa-kredituei dagozkie, eta gainerako 734.890 euroak, 2018-2020 ekitaldietarako konpromiso-kredituei.\n2.– Gizarte Segurtasunari atxikitzearen ondoriozko gastua (urriaren 24ko 1493/2011 Errege Dekretuan xedatuta) 242.285,88 eurokoa; horietatik 63.571,47 euro 2017rako ordainketa-kredituari dagozkio, eta 178.714,41 euro konpromiso-kredituari.\nSeigarrena.– Eskatzaileek bete beharreko eskakizunak.\n2017ko deialdian, laguntza-eskatzaileek egiaztatuta izan behar dituzte betekizun hauek, eskabideak aurkezteko epea amaitzen den egunerako:\na) Europar Batasuneko herritarra izatea, edo Euskal Autonomia Erkidegoan bizilekua duen atzerritarra.\nb) Euskal Autonomia Erkidegoan bizitzea. Ondorio horietarako, eskatu egingo da Euskal Autonomia Erkidegoko udalerriren batean erroldatuta egotea, 2016 urteko urtarrilaren 1etik aurrera gutxienez. Dena dela, onartu egingo dira, eskakizun hori bete ez arren, inoiz EAEn erroldaturik egon baina ikasketak Euskal Autonomia Erkidegotik kanpo egin dituzten eskatzaileak.\nc) Ikertzaileen prestakuntzarako laguntzen programan (doktoratu aurreko bekak), I. eranskinean proiektu bakoitzerako zehaztutako tituluetakoren bat edukitzea eta doktoregoan onartzea eskatzeko eskakizunak betetzea (Doktoretza-ikasketa ofizialak arautzen dituen urtarrilaren 28ko 99/2011 Errege Dekretuaren 6. artikuluaren arabera).\nd) Teknologoen prestakuntzarako beka-programan, I. eranskinean proiektu bakoitzerako zehaztutako titulazio hauetakoren bat edukitzea, urriaren 23ko 185/2007 Dekretuaren 5.1.c) artikuluak ezartzen duen titulazio-eskakizunen esparru orokorraren barruan: goi-edo erdi-mailako unibertsitate-titulua, goi-mailako heziketa-zikloa edota bigarren zikloko lanbide-heziketa (II. LH).\ne) Titulu hori lortzeko ikasketak amaitu behar izan dituzte 2012ko ekainean edo geroago.\nf) Teknologo gazteak prestatzeko laguntzetarako, ezin izan dute beste antzekorik izan, hau da, nekazaritzako, arrantzako eta elikaduraren arloko eskumena duen sailak emandako antzekorik.\ng) Ez dute izan behar diru-laguntza edo laguntza publikoak eskuratzea eragozten duen zehapen administratiborik edo penalik, ezta horretarako legezko inolako debekurik ere, sexu-bereizkeriagatiko debekuak barnean izanik, Emakumeen eta Gizonen arteko Berdintasunerako Legearen (otsailaren 18ko 4/2005) azken xedapenetatik seigarrenean xedatutakoarekin bat.\nZazpigarrena.– Laguntzen zenbatekoa.\n1.– Prestatzen ari diren ikertzaileak (doktorego aurreko bekak):\na) Prestatzen ari diren ikertzaile gazteentzako laguntzek 16.330 euroko dotazio ekonomikoa izango dute urteko, gehi Gizarte Segurantzako urteko kuota.\nb) Ikertzailea atxikita dagoen organismo, zentro edo erakundeak 21.563,77 euro eskuratuko ditu aldez aurretik, eta ikertzaileek 16.330 euroko ordainsari gordina jaso beharko dute, Gizarte Segurantzako kuotak urte bakoitzean dagozkion kotizazio- eta hobari-tasen ondorioz egoki direnak izatea alde batera utzi gabe.\nc) Orobat, onuradunek laguntza osagarri bat izango dute; izan ere, laguntza bakoitzeko, gehienez 2.000 euro gehiago eskura dezakete urteko, gastuak ordaintzeko. Aldez aurretik justifikatuta, doktorego-ikastaroetan matrikulatzeko, zientzia-kongresuetan edo lan-saioetan parte hartzeko, beste ikerketa-zentro batzuetan egonaldi laburrak egiteko, beste ikastaro batzuk egiteko, eta abarretarako erabiliko dute diru kopuru hori.\nTeknologoak prestatzeko laguntzek 12.000 euroko dotazio ekonomikoa izango dute urteko, gehi Gizarte Segurantzako urteko kuota. Orobat, onuradunek laguntza osagarri bat jaso ahalko dute (laguntza bakoitzeko, gehienez, 1.000 euro gehiago eskuratu ahalko dituzte urtean). Aldez aurretik justifikatuta, kongresu zientifikoetan edo lansaioetan parte hartzeko, beste ikerketa-zentro batzuetan egonaldi laburrak egiteko, beste ikastaro batzuk egiteko eta abarrerako erabiliko dute diru kopuru hori.\nEuskal Autonomia Erkidegoko aurrekontu orokorren bidez ordainduko diren gastu-espedienteak aurrez izapidetzeari buruzko Ogasun eta Herri Administrazioko sailburuaren 2007ko apirilaren 26ko Aginduaren 5.3 artikuluan jasotzen dena betetzearren, deialdi honetako laguntzak ebazteko baldintza izango da Euskal Autonomia Erkidegoko aurrekontu orokorretan kreditu egokia eta nahikoa egotea 2017. urterako.\nAgindu honek amaiera ematen dio administrazio-bideari. Beraren aurka, aukerako berraztertze-errekurtsoa ezar dakioke Ingurumen, Ekonomiaren Garapen eta Lehiakortasuneko sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik hasita; bestela, administrazioarekiko auzi-errekurtsoa ezar daiteke Euskal Autonomia Erkidegoko Auzitegi Nagusiaren Administrazioarekiko Auzietako Salan, bi hilabeteko epean, agindua EHAAn argitaratu eta hurrengo egunetik hasita.\nAgindu hau Euskal Herriko Agintaritzaren Aldizkarian argitaratu eta hurrengo egunean izango da indarrean.\nVitoria-Gasteiz, 2016ko irailaren 14a.\nEKONOMIAREN GARAPEN ETA LEHIAKORTASUN SAILAK ESTRATEGIKOTZAT ETA LEHENTASUNEZKOTZAT HARTUTAKO PROIEKTUEN ZERRENDA 2017KO EKITALDIRAKO\nEUSKAL AUTONOMIA ERKIDEGOKO NEKAZARITZA, ARRANTZA ETA ELIKADURA SEKTOREKO ARLO ZIENTIFIKO-TEKNOLOGIKOAN ETA ENPRESA ARLOAN, IKERTZAILEAK ETA TEKNOLOGOAK PRESTATZEKO LAGUNTZA ESKAERA 2017KO EKITALDIRAKO\nNekazaritza, elikagaigintza eta arrantza sektoreetako ikertzaile eta teknologo gazteentzako beka-programak (Gobernu Bilera 2016-09-13)\nEBAZPENA, 2017ko martxoaren 24koa, Elikagaien Kalitate eta Industriako zuzendariarena, Ekonomiaren Garapen eta Lehiakortasuneko sailburuaren 2016ko irailaren 14ko Aginduaren bidez emandako laguntzen onuradunen zerrenda argitara emateko dena. Agindu horren…\nEBAZPENA, 2019ko apirilaren 17koa, Elikagaien Kalitate eta Industriako zuzendariarena, Ekonomiaren Garapeneko eta Azpiegituretako sailburuaren 2018ko urriaren 24ko Aginduaren babesean emandako laguntzen 2019ko onuradunen zerrenda argitara emateko dena (2018ko…\nEBAZPENA, 2018ko urtarrilaren 31koa, Elikagaien Kalitate eta Industriako zuzendariarena, Ekonomiaren Garapeneko eta Azpiegituretako sailburuaren 2017ko urriaren 18ko Aginduaren babesean emandako laguntzen 2018ko onuradunen zerrenda argitara emateko dena…\nEBAZPENA, 2016ko otsailaren 11koa, Teknologia eta Estrategiako zuzendariarena, zeinaren bidez zabaltzen baita Gaitek, Etortek eta Etorgai laguntza-programen babespean diruz lagundutako jarduerak justifikatzeko epea, 2015eko ekitaldiko deialdiei…


Pobreziaren gorakada - - Erran.eus\nMikel Sagastibeltza Lasarte 2021-04-03 09:00\nEz da Pablo Hasel lehenengoa –ezta azkena izanen ere– azken instantzian hitzengatik kartzelatzen dutena. Epaitu zuten Willy Toledo Jainkoari buruz hitz egiteagatik, baita Cesar Strawberry –Def con Dos taldeko abeslaria izateagatik ezaguna– umore beltzeko txio batzuengatik.\nAtentzioa eman dit Willy Toledok epaiketaren harira egindako elkarrizketa batean nola esan zuen «...Viva Franco esateagatik norbait judizialki epaitzea aberrazio bat iruditzen zait...», adierazpen askatasuna aldarrikatuz higuingarri iruditzen zaionarekiko ere.\nKontua da ‘adierazpen askatasuna denentzat’ horrek aurresuposatzen duela 1: gizaki guztiak berdintasun posizio batean gaudela eta 2: edozein gauza esan daitekeela. Ba ez bata ez bestea. Inplikazio politikoak hainbat arlotara aplikagarriak dira.\n1: Mundu honetan batzuek prozesu sozialen gaineko kontrola dute, erabakitzeko gaitasun erreala dute. Horiek (burgesiak), etekin bila han eta hemen, ez dute erreparorik pandemia garaian kalkulu partidistetan denbora galtzeko, osasun larrialdiarekin amaitzeko baliabideak handitu ordez kontrol sozial militarraren hautua egiteko, egiazko informazio gardena eman ordez beldurraren estatua ezartzeko... Kontrara, guri ardura indibidualaren panazea ematen digute eta benetako arduradunak seinalatzen ditugunean, epaitu egiten gaituzte.\n2: Ezin da defenditu langile klaseari mugatua zaigun adierazpen askatasuna, edozein gauza esatea ez dela epaigarria esanez.\n«Bakoitzak esan dezala pentsatzen duena kulturak erabakiak gauzatzeko gaitasuna dutenek egiaz mozorrotutako gezurrak esatea ahalbidetzen du».\n«Bakoitzak esan dezala pentsatzen duena» kulturak, erabakiak gauzatzeko gaitasuna dutenek egiaz mozorrotutako gezurrak esatea ahalbidetzen du, inpunitate osoz. Bestalde, argudioaren sakontasunari begiratu ordez, iritzi guztiak jartzen dira maila berean. Horrek azaleko analisiak eta konfrontazioa soilik ekar ditzake: «zuk hori pentsatzen duzu eta nik hau, bakoitzak pentsa dezala nahi duena». Noski kasu batzuetan hala dela. Zuri musika talde bat gustatuko zaizu eta niri bestea. Baina «ni okupazioaren kontra nago eta zu alde» edo «ni kapitalista naiz, utzi bakoitzari nahi duena egiten» ez dira iritzi soilak.\nPobreziaz beteriko gizartea mantentzen da horrela. Gizartea pobretzen da horrela.\nSakondu dezagun ba iritziaren funtsa den argudioaren sakontasun eta egiazkotasunean. Bestela, Otegi bezala buka daiteke «ertzaintza demokratizatu» behar dela esanez.


Tripartita Fundazioa: Langileen Prestakuntzarako 2003 deialdia — IMH\nTripartita Fundazioa: Langileen Prestakuntzarako 2003 deialdia\n2003/09/03 00:00:00 GMT+2\nTripartita Fundazioa: Langileen Prestakuntzarako 2003 deialdia Eskaerak aurkezteko epea datorren irailaren 15ean amaitzen da. https://www.imh.eus/eu/albisteak/tripartita-fundazioa-langileen-prestakuntzarako-2003-deialdia https://www.imh.eus/eu/albisteak/tripartita-fundazioa-langileen-prestakuntzarako-2003-deialdia/@@download/image/1062610252.jpg\nEskaerak aurkezteko epea datorren irailaren 15ean amaitzen da.\nAFMtik (Makina Erreminta Fabrikatzaileen Elkartea) eta IMHkin elkarlanean, Plan Taldekatua eta Eskaintza Plana aurkeztuko da, Metal Arloko langile eta enpresei zuzendua.\nEskaera egiteko epe laburra dela eta, parte hartzeko interesa baduzu, beharrezkoa den dokumentazioa ahalik eta azkarren bidaltzea eskertuko dizugu.\nLaguntzetarako deialdi honen motako azkena izango dela usten da, datorren urterako zer gertatuko den ezer zehatzik ez bait dago. Beraz, deialdi honetan enpresen parte hartzea garrantzitsua da diru laguntza duen kalitatezko prestakuntza lortzeko.\nGure ikastaroetan parte hartu eta laguntza eskatzeko interesa baduzu, zure enpresak honako-hau egin beharko du:\nDagozkion dokumentuak bete: 2A Eranskina Plan Taldekatuan parte hartzeko konpromezua enpresa guztientzat eta 3B eranskina Langileen legezko Ordezkariari komunikazioa, ordezkaritza sindikala dutenentzat. Dokumentu hauek bete ondoren faxez aurrera ditzakezu berrikusteko eta ondoren sinadura eta zigilu originalarekin bidali.\nZer ikastaro diren interesatzen zaizkizunak, horretarako 2003ko bigarren 6 hilabeteko ikastaroetatik aukera ditzakezu edo besterik adierazi.\n2A Eranskina eta 3B Eranskina Plan Taldekatuan parte hartuz gero betetzeko.\n2003ko bigarren sei hilabeteko ikastaroen katalogoa\nLaguntzen Deialdiari buruz gehiago\nfaxa 943 74 41 53


Hitzen Ahairea aurkeztu du Gotzon Barandiaran idazleak, kantagintzaz eta literaturaz hausnarketa\nLarrabetzuko idazlearen azken obrarekin batera, Getxoarte jaialdiako El Respiradero saio, Elorrion ospatutako errebonbilo jaia eta beste hainbat.\nZinemaldiaren ostean zinemak jarraitzen du Euskal Herrian\nZinemakumeak Gara eta Euskal Zine Bilerak hartuko dute urrian Zinemaldiaren lekukoa. Musika arloan, EtxE musikari berriztarrak diskoa aurkeztuko du urriaren 6an Durangoko Plateruenan eta Estatu propiorik gabeko herrien musika jaialdia, Bizimusika. Euskarazko 'Gure Zirkua' ere izango dugu hizpide aste honetako Artekalen.\nBanden Lehiak 10 urte betetzen ditu\nAzkue Fundazioak antolatzen duen musika lehiaketaren 10. edizioa eta azkena izango da aurtengoa. Bestalde, Getxophoto, Zinemaldia eta beste asko izango ditugu gaurkoan Artekalen\n"Gasteiz, Martxoak 3", memoriaren transmisiorako filma.


Euskal kontsumitzaileen konfiantza - 2015ko hirugarren hiruhilekoa - Laboral Kutxa Prentsa aretoa\nEuskal kontsumitzaileen konfiantza – 2015ko hirugarren hiruhilekoa\nSeptember 23, 2015 -an argitaratua Laboral Kutxa(e)k\nEAEko etxeetako konfiantzaren hobekuntza gelditu egin da enplegu-igurikimena okertu egin delako\nZeri iritzi dute EAEko familiek hurrengo hamabi hilabeteetarako bilakaera sozioekonomiko orokorrari dagokionez?\n2015eko 3. hiruhilekoan, EAEko familiek bilakaera sozioekonomikoari dagokionez duten konfiantzak hobetzeko joera arindu egin du eta apur bat negatiboagoa da (-6, ehuneko -2 puntu). 2014. urtearen hasieratik izandako bigarren erregistro onena da eta EB-28ko (ehuneko -2 puntu), Estatuko (ehuneko -3 puntu), Alemaniako (ehuneko -2 puntu), Erresuma Batuko (ehuneko -1 puntu) edo Frantziako (ehuneko -1 puntu) familien artean ikusitakoaren bilakaera antzekoa du.\nZergatik gelditu da EAEko familien konfiantza berreskuratzeko joera?\nBatez ere, hurrengo hamabi hilabeteotarako enpleguaren bilakaeraren igurikimena okertu izanak eragin du. Adierazle hori 8tik 1era jaitsi da. Atzerakada horrek (ehuneko -7 puntu) eragin du EAEko familien konfiantzan izandako hobekuntza gelditu izana.\nHorri EAEko familien igurikimenetan gertatu den jaitsiera arina gehitu behar diogu ekonomia orokorraren (-2) eta beren etxeko ekonomiaren (-7) bilakaerei dagokienez 2015eko bigarren hiruhilekoko emaitzekin alderatzean (0 eta -5 hurrenez hurren). Testuinguru horren baitan, familien aurrezteko gaitasuna balio negatibotan dago oraindik ere (-17).\nHori dela eta, EAEko familien konfiantza balio ezkorretan dago oraindik ere (-6) eta bigarren hiruhilekoan ikusi genuen hobekuntza gelditu egin dela dirudi, batez ere enpleguaren inguruko igurikimenak okertu izanaren ondorioz.\nZer eragin du familien konfiantzak gastua eta inbertsioa egiteko erabakietan?\nEAEko familien ustez, prezioak aurreko hilabeteetan bezalaxe edo polikiago haziko dira; hau da, gorakada inflazionistarik ez dela gertatuko aurrez ikusi dute.\nOro har, EAEko familien ustez, ez da une ona erosketa handiak egiteko (-10), baina indize horrek hobekuntza nabarmena izan du (ehuneko +23 puntu). Hala eta guztiz ere, gastu horrekin dituzten igurikimenak oraindik ere negatiboak dira (-12) eta euspen-joeraren baitan jarraitzen dute.\nBestalde, ahul jarraitzen du etxebizitzaren eskariak (etxeetako % 2k soilik baloratzen du erosteko aukera), eta autoa erosteko asmoak ere oraindik atalase baxuetan jarraitzen du (% 4 seguru, % 1 ziurrenik).\nLaburbilduz, 2015eko hirugarren hiruhilekoan, EAEko familien konfiantzaren hobekuntza gelditu egin da, baina 2014ko ezkortasun-egoeratik urruntzen ari da. Hobekuntzarekin lotuta ikusi dugun euspen hori enpleguaren igurikimena okertu izanak eragin du. Izan ere, familiaren eta aurrezkiaren ekonomiaren igurikimena zehazteko erabakigarria da eta kontsumoarekin eta inbertsioarekin lotutako erabakietan beharrezko egonkortasun-faktorea da. Horrek guztiak eragin du adierazle horiek berreskuratzeko garaian gertatu den atonia.\nInkesta EAEko 800 laguni egin zaie.\nAbuztuaren 4. astean eta irailaren lehengoan (2015eko III. hiruhilekoan).\nBanaketa: sexua, adin-taldeak, jarduerarekiko erlazioa eta errenta-mailak.\n% 95eko konfiantza, +/- % 3ko lagin-errorea\nEAE enplegu etxeko ekonomia familiek inbertsioa konfiantza kontsumoa Laboral Kutxa Laboral Kutxa @eu


Back to Altonaga • ZUZEU\nBai, atzera ere Kepa Altonaga etorri zaigu bere saiakera bikain horietako batekin. Lehendik ezagutzen genizkion beste hainbat, baina honek adina ez gaitu inongo bestek libertitu, kitzikatu eta poztu. A ze liburu bikaina nire antzeko irakurle batentzat! Izango da euskara bera duelako hizpide edo izango da ematen dituen erreferentzia gehieneak ezagutzen ditudalako, baina a ze gozatua jaso dudan Back to Leizarraga honen irakurketarekin.\nZientzialaria da Altonaga, Biologoa preseski eta zehaztasunaren beharrak bizi du. Hitzak ondo hautatzearen garrantzia azpimarratzeko, Richard Dawkinsen liburu bateko oin-oharraren aipamena dakar: “Isaias profetaren liburuan hebraieraz almah (=’andre gaztea’) izan zena, itzultzaileak grezieraz parthenos (=’birjina’) eman zuen (adi!, bethulah ei da birjina hebraieraz); gero, badakizu, Bibliaren bertsio greziarra da zabaldu izan dena. Kontuak kontu, Andre Mariaren birjintasuna dogma da V. mendetik hona, oker ez banago, eta eliza katolikoak ezin konta ahala adbokazio ezagutu ei ditu eta kanonikoki koroatu, hala nola, Arantzazu, Begoña, Arrate, Guadalupe, Zuria, Iratxe, Uxue, Koro, Izaskun, Pui, Muskilda, Orreaga, Itziar, Dorleta, Olatz, Antigua, Arritokieta, Urrategi, Junkal, Lurde… Gaur-gaurkoz ez dakit zertan dagoen Unbeko amabirjinarena. Hara hor fideltasun-ezaren ondorio deitoragarria”.\nJokin Zaitegik zelulari buruzko Kizkiña izeneko artikulua argitaratu zuen. Baina lexikoa dela eta, ez omen dago artikulu hori distraitu gabe irakurriko duen amaren semerik. Edo alabarik. Hitz aloktonorik ez erabiltzeko asmoz, Zaitegik, esaterako, txiki-ikuskiña deitzen dio mikroskopiooari. Halakoen aitzinean, Altonagak Etxepare mirikuarena bezalako bideak hobesten ditu, alegia, Zelula eta mikroskopa idaztea, hark argitaratu zuen moduan: “Izpika horiek deitzen ditugu zelula, bertze mintzai gehienen ara bertsurat”.\nGauza batek egin dit neuri min, baina arrazoia dauka horretan ere: Altonagak erlatibo anaforikoak erabiltzearen aldeko ageri da: zeina/baita, zeinak /bait(it)u, zeintzuak/baitira, zeintzuek/bait(it)u(z)te eta horiek guztiak. Neu ez naiz izan horien oso aldeko, baina esaten dituenak ezagututa, prest naiz nire jarrerak aztertzeko.\nHala ere ez pentsa hizkuntzalaritza hutsaz diharduenik Altonagak, bai zera!. Madame Bovary, Denbora galduaren bila, Nevadako egunak, Harri eta Herri eta hainbat eta hainbat sorkuntza-lan garrantzizko darabiltza dantzan lerro batean bai eta hurrengoan ere bai. Aresti, Txillardegi, Mitxelena, Villasante, Oihartzabal eta antzekoen aipuak ere nonahi ageri dira. Joria, aberatsa, zorrotza, aratza… du idazkera, gutxik bezainbat\nHuntaz eta hartaz adibide bikain ugari jartzen ditu Altonagak gure lehen katiximetatik hasita eta gaur bertako liburuetara arte. Hiru-lau hizkuntzatan irakurle fina izateaz gain, begi zorrotza eta memoria itzela du Altonagak baina horiek ez lirateke deusetarako baldin eta ez baleuka idazteko gaitasun fina, gatzez eta graziaz perlatua.\nEz dakit zalapartarik piztuko ote duen liburu honek, baina mereziko luke plazaratu duen eztabaidari leku egitea euskararen geroak kezkatzen gaituen plazan, Arestik esandakoa betetzen den ala ez ohartzeko: “Anitzetan erran genuen inor ez dela profeta bere mendean, baina zinki eta finki esperantza dugu (akaso euskara unibertsitateen paret artean murgilduko denean) etorkizuneko generazioek derrigor itzuli beharko dutela back to Leiçarraga“. Amurizak ere ez du sekula Altonagak liburu honekin jarri dion txapela bezain ederrik jasoko.


Chipironsen kofradia - Bidart Tourisme\nongietorri Agintzen dizuguna Bilerak urte osoan zehar Chipironsen Kofradia\nBidarten Kofradia dugu, Chipironena 1984tik, oraindik zerbait da!\nHemen, Kofradiako kideek misioa dute, gastronomia sustatzea, baina batez ere itsaskia.\nEta esan dezakegu bihotza lanean jarri eta ondo egiten dutela!\nZer da zehazki Anaitasuna?\nUlertzen saiatu gara eta, egia esan, ez da oso korapilatsua, oso sinplea ere bada: gastronomia edo enologia zaletu talde bat da, eta bertako helburua - edo baita eginkizuna ere - bertako sukaldaritza ondarea zaindu, transmititu eta sustatzea da.\nBeraz, Kofradia hauen kode eta ohiturei buruz gehiago jakin nahi genuen eta Nicole eta Marion de la ezagutu genituen Bidarteko Chipiron kofradia gaian agortezinak direnak!\nUrteroko topaketa da Ascension Ostegunaren ondorengo asteburuan. Frantziako eta inguruko Kofradiak (bai Portugaldik etortzen direnak ere bai) ohartarazita daude, asteburu honetan Bidarteko Chipironeko Kofradiako Kapitulua da Euskal Herrian.\nEta urtero, ia berrogeita hamar kofradia gastronomiko elkartzen dira Sauveur Atchoarena plazan eta desfilatzen dute zeremoniako jantziekin. Sainte-Madeleine kapera.\nDesfilearen amaieran, lekua Indukzio ekitaldirako lekua protokolo oso zehatzarekin: eskatzaileen CVak irakurtzea, dastatzea, zina egitea, diplomak entregatzea, Maisu Nagusiak bikoiztea eta bisita-liburua sinatzea.\nGero, festa eta elkartzeko plazera, gourmeten, gourmeten artean, labur esanda, ulertuko duzu gastronomia zaleen artean.\nEta gainerako urteekin?\nChipiron Kofradiako kideak oso aktiboak dira:\n- Baserritarren merkatuetan stand bat dute asteartean denboraldian eta txipiroiak kontserban tintan edo luzienne eta itsasoko jakiak eskaintzen dituzte (arrain erraketak) guztiak Kofradiako aho-maisu nagusiak Bidarten prestatutakoak eta prestatuak. Era berean, produktu deribatuak saltzen dituzte chipiron izarra denean (katilua, bitxiak, ehunak, osagarriak ...);\n- elkartzen dira kideen bidaia antolatzeko beste Kofradietako kapitulu desberdinetara joateko urtaroen arabera\n- Bidarteko jai egutegiko ekitaldietan parte hartzen dute inauteria edo udazkeneko ospakizunak.\nEta ... otordu onak eta bizikidetzaren defendatzaile sutsuak direnez, biribila egiten dute Bidart jatetxeak eta Anaitasuna eranskailua ere gomendatzen duten jatetxeetan utzi.\nOrduan, zer ematen du errezetak?\nHemen berriro, betirako itzuliko gara "oh badakizu gustuak eta koloreak”. Eta ez dira zaporeak eta koloreak falta, txipiroiak ere ez dira falta ... La plancha diren, beteak, tintaz, Ezpeletako piperrekin, frijituak edo luzienarekin, maite dugu!\nBeraz, Anaitasuna kideen webgunera joatea gomendatzen dizugu txipiroien errezetak... Eskuzabaltasunez partekatzen dutena!\nGehiago jakin nahi baduzu, Chipiron-eko Anaiarteko Nicole eta Marion-ekin batera "ordu laurdeneko bidartarra" entzutea gomendatzen dizugu.\nSukaldaritzaz hizketan, horrek gosea pizten zigun, goazen hemen paseo bat ematera:\nEzagutu gure jatetxeak


Vitoria-Gasteizko Udalaren web-orria - Indarkeria matxistaren biktimei laguntzeko zerbitzuen egoera\nIndarkeria matxistaren biktimei laguntzeko zerbitzuen egoera\nUdalak indarkeria matxista jasateko arriskuan dauden pertsonei gogorarazi die arreta-baliabideak martxan dituela. Herritar guztiei dei egiten die gure inguruan gertatzen denaz jabetzeko eta arduratzeko; horrela, indarkeria- edo desanparo-egoeraren baten lekuko izanez gero, udalerrian eta, oro har, EAEn eskuragarri dauden baliabideak eta zerbitzuak erabiliko dira.\nGizarte Larrialdietarako Udal Zerbitzua (SMUS) 24h: [[telefono zenbakia: 945 134 444]]. Aholkularitza juridikoa eta laguntza psikologikoa: aurrez aurrekoa 8:00etatik 22:00etara astelehenetik igandera eta guardia lokalizatua 22:00etatik 8:00etara (San Antonio kalea, 10)\nOinarrizko Gizarte Zerbitzuak: kokalekuak eta harremanetarako telefonoak. Aurrez aurrekoa eta telefono bidezkoa, 9:00etatik 14:00etara. Informazioa, orientazioa eta aholkularitza (aurrez aurrekoa auzo bakoitzeko gizarte-etxeetan kokatutako oinarrizko zerbitzuetan).\nUdaltzaingoa 24h: 092. Genero eta Familia Indarkeriaren Taldea: 945 161635 proteccion5.policia@vitoria-gasteiz.org. Aurrez aurrekoa/telematikoa 6:30etik 22:00etara. Koordinazioa, babesa, jarraipena eta komunikazioa gizarte-zerbitzuekin, epaitegiarekin eta beste polizia batzuekin.\nIkusgune LGTBIfobiaren aurkako behatokia: 633 309 653; info@ikusgune.eus; www.ikusgune.eus(Beste leiho batean irekiko da). Edozein eraso LGTBIfobikori buruzko informazioa, aholkularitza, arreta eta komunikazioa.\nEmakumeentzako Zerbitzu Espezializatua (SATEVI) 900 840 111;satevi@zerbitzuak.org. Eusko Jaurlaritzak kudeatua eta EAE osoan operatiboa 24 orduz (doakoa da eta ez du aztarnarik uzten).\nLarrialdi-egoeran: 112 SOS Deiak\nEAEko arreta-zerbitzuei buruzko Emakundek(Beste leiho batean irekiko da) emandako informazio gehiago: Arabako eta Gasteizko zerbitzuei buruzkoa(Beste leiho batean irekiko da), baliabide eta zerbitzuen gida orokorra(Beste leiho batean irekiko da) (pdf) eta baliabide eta zerbitzuen mapa aktiboa(Beste leiho batean irekiko da).\nDesgaitasuna duten emakumeentzako informazio eskuragarria\nEmakundek baliabideei buruzko informazio eskuragarria eskaintzen du desgaitasunen bat duten eta konfinamendu-aldian indarkeria matxista jasaten ari diren emakumeentzat.\nIrakurketa errazeko kartela(Beste leiho batean irekiko da) (pdf), krisialdian martxan jarraitzen duten indarkeria matxistaren biktimak artatzeko zerbitzuei buruzkoa. Fevas Plena Inclusión Euskadi enpresak egina.\nZeinu-hizkuntzan egindako bideoa(Beste leiho batean irekiko da), Emakundek eta Euskal Gorrak-ek egina.\nIkusteko zailtasunak dituzten pertsonentzako informazio-kartela(Beste leiho batean irekiko da) (pdf), ONCE Fundazioarekin batera egina\n"Indarkeria matxistaren biktima diren desgaitasunen bat duten neskatilak eta emakumeak. Esku hartzeko jarraibideak(Beste leiho batean irekiko da) "(pdf), profesionalentzat, ENEKArekin batera egina.


About: Poligono erregular\nGeometrian, poligono bat erregularra da, aldeberdina (alde guztiak luzera berekoak dira) eta angeluberdina (angelu guztiak neurri berekoak dira) bada. Poligono erregularrak bi motatakoak izan daitezke: ganbilak eta ahurrak (izar itxurakoak azken horiek, izar-poligono izenekoak). Hiru eta lau aldeko poligono erregularrak triangelu aldeberdina eta karratua dira, hurrenez hurren; alde gehiagoko poligono erregularrak izendatzeko, erregular terminoa gehitzen da (pentagono erregularra, hexagono erregularra...).\nGeometrian, poligono bat erregularra da, aldeberdina (alde guztiak luzera berekoak dira) eta angeluberdina (angelu guztiak neurri berekoak dira) bada. Poligono erregularrak bi motatakoak izan daitezke: ganbilak eta ahurrak (izar itxurakoak azken horiek, izar-poligono izenekoak). Hiru eta lau aldeko poligono erregularrak triangelu aldeberdina eta karratua dira, hurrenez hurren; alde gehiagoko poligono erregularrak izendatzeko, erregular terminoa gehitzen da (pentagono erregularra, hexagono erregularra...). (eu)\nPoligono erregular (eu)


Urte berriak udaletxeko safei berritua ekarriko du - Uharte-arakil - Guaixe.eus\nGuaixe 2018-12-23 13:11\nUdaletxeko safeiaren ikuspegia 2015ean.\n2018a despeditzerako igogailua martxan izanen da eta ilbeltzaren erdialderako ganboikoa eraberritua izanen da.\nUharte Arakilgo udaletxeko safeian langileak ari dira. Teilatu azpiko 330 metro karratu inguruko espazioa egokitzen ari dira duela hilabete eta erditik. Juana Sainz Betelu alkateak esan digunez, “hutsik zegoen safeia eta lanak bukatu ondoren bi gela handi eta biltegi bat izanen dira. Geletako bat batzar, hitzaldi edo bileretarako izanen da. Beste gela, berriz, erabilera anitzekoa izanen da”. Azken horrek haurrendako ekintzak, tailerrak edota liburutegia hartu ditzakeela azaldu digu alkateak.\nSainzek jakinarazi digunez, “Ganboikoko lanak ilbeltzaren erdialderako despedituta izanen dira”. Lanek 89.62,75 euroko aurrekontua dute eta 50.000 euroko diru-laguntza. Haietatik % 65 Feader Europako funtsetik jaso ditu udalak eta beste % 35 Nafarroako Gobernutik. Lan horiekin batera, udaletxeko igogailua martxan jartzeko lanak hasi ziren. “Igogailurako zuloa egina zegoen. Araudira egokitu da guztia. Dagoeneko despedituta daude lanak, urte akaberarako erabilera baimenak jasotzea espero dugu”.\nAurrekontuetako inbertsioak udaletxean eginen dira\nGuaixe 2018 eka 01 Uharte Arakil\nBigarren solairua egokitu eta igogailua martxan jartzeko lanak eginen dituzte.


Gotzone Sagardui: datuak hobetzeko gai ez bagara soilk neurri gogorragoak\n“Non daude murrizketak?” galderarekin erantzun die Osasun sailburuak sindikatuek egindako greba iragarpenari.\nGotzone Sagardui. Argazkia: EiTB\nSindikatuek beste hiru greba egun deitu dituzte Osakidetzan\nTolosaldea eta Asuncioneko langileak kalera aterako dira osasun publikoaren alde\nTolosako Asuncion ostegunean itzuliko da normaltasunera, agerraldia kontrolatuta\nEusko Jaurlaritzak ez du, berehalakoan, kutsatze mailari aurre egiteko neurriak gogortzea aurrikusten. 35 urtean lehen aldiz izan da Euskadi Irratian Eusko Jaurlaritzako Osasun sailburu bat elkarrizketatzeko aukera, eta hauxe izan da Josune Sagardui Osasun sailburuak 'Faktoria'n eman du kargua hartu duenetik lehen elkarrizketa. Bertan azaldu du “datuak hobetzeko gai ez bagara bakarrik” jo beharko dela inguruko erkidegoetan hartu dituzten neurri zorrotzagoetara eta erantzunkizun kolektiboan egin du azpimarra, bereziki. “Neurri handi batean gure esku ere badago hori”, iritzi dio: “Egoera kezkagarria izan liteke ez bagara kapaz denon artean zenbakiak hobetzeko”, azaldu du\nGipuzkoako egoerak kezkatuta daukala ez du ukatu sailburuak. Zehaztu du baheketa masiboekin jarraituko dutela –gaur hasita, Beasaingo Txindoki institutuan 700 ikasleri egingo dizkie probak- eta bihar goizean elkartuko direla Goierri eta Urola Garaiko alkateekin egoera aztertu eta neurriak hartzeko.\n“Osakidetzan ez dago murrizketarik”\nGipuzkoa, Bizkaia eta Araban greba egun bana egiteko osasun sindikatu denek egindako deialdia “ez duela ulertzen” ere esan du Sagarduik komunikabide bati emandako bere lehen elkarrizketa honetan. “Inoiz baino langile gehiago dago Osakidetzan”, zehatu du:, “ 39.000 bat izatera heldu gara. Eta Euskadiko aurrekontuaren herena bideratzen da osasunera”. “Argi eta ozen esan behar dut”, berretsi du: “ez dago murrizketarik”.\n“Asunciongo langileak gauza desberdin bi ari dira nahasten”\nTolosako Asuncion klinikaz galdetuta, ez du argitu Jaurlaritzak erietxe kontzertatu horren izaera juridikoa aldatzeko asmorik ba ote duen. Soilik zera esan du: “Tolosaldean osasun publikoa egon dadin egin izan dugu lan, pandemia garaian ere egin dugu lan eta etorkizunean ere hala egingo dugu”. COVID agerraldiarekin lotuta, bertako langileek egin dituzten salaketez galdetuta erantzun du “langileak gauza desberdin bi ari direla nahasten”.


Giza eskubideetan hezkuntzatik gakoak - Ikustaldia geroko saioa - Slumdog Millionaire - Gida didaktikoak - Zinea, Mundua eta Giza Eskubideak\nIkustaldia geroko saioa\nGiza eskubideetan hezkuntzatik gakoak\nb. Giza eskubideetan hezkuntzatik gakoak\naurreko horrialdea 2.a Gako zinematografikoak\nhurrengo horrialdea 3. Baliabideak gehiago jakiteko\nSekuentzia 01. Giza eskubideen bortxaketa eta zigorgabetasuna\n“Orain Amnistia Internazionalekoak etorriko dira giza eskubideengatik gainean pixa egitera”\nJamalen bizitzari ze informazioa ematen dio eszena honek?\nZe interesa dauka pelikularen hasieran agertzeko?\nZein emozio transmititzen ditu?\nPelikulako lehendabiziko minututan Jamalen torturara polizia-etxe batetan bertaratzen gara. Agintaritzak lehiaketan iruzurra egiten duenaren susmoa daukate. Jamal gaizki tratatua da erantzunak zergatik dakizkien arrazoia aitortu dezan. Ikusten dugu nola Jamalen burua bainuontzi batean urperatzen duten, konortegabetu arte hanketan korronte elektrikoa ematen dioten eta etengabean matrailekoak ematen dizkioten. Poliziaren arabera, zentzugabeko jardute hauek bidezkotzen duen delitua ezarritako ordena soziala hausteko bidean dagoen kaleko haur bat izatea da.\nEszena honek Indian indarrean dagoen ordena sozial zorrotza agertzen du. Jamal zigorgabetasun osoz tratu iraingarri batera menderatzearen arrazoia da. Benetan gertatzen da hau Indian? Zoritxarrez, Amnistia Internazionalak hala frogatzen du. 2010eko txostenaren arabera, urte horretan, terrorismoaren aurkako eta segurtasun legeriarekin erlazionaturiko tortura kasuak eta bidegabeko atxiloketak eman ziren Indian. Salaturiko kasuetatik aurrera aipaturiko txosten honek dokumentatzen duen bezala, legea gogortu da Mumbaiko 2008.ko atentatuetatik aurrera. Erakundeak, zenbait estatuetan judizioz kanpoko hilarazteak eta giza eskubideen defentsariek mehatxuak eta bidegabezko atxiloketak jasan zituztela nabarmendu zuen. Zigorgabetasuna kasu askotan indarrean jarraitu zuen eta prozesu judizialek ez zuten justizia bermatu eskubideetan bortxatutako biktima askorentzat.\nEz da ezustekoa pelikula eszena honekin hastea. Boylek eszenatokia benetakoa dela, istorioa sinesgarria dela adierazten digu. Errealitatearen (eszena honek hasten duena) eta fikzioaren (telebista-programako platokoa) arteko jokoa pelikula osoan jarraitua izanen da. Errealitatea Jamalen bizitzaren gogortasunagatik markaturik dago. Biktima denaren tortura bere bizitzako konstantean kokatzen gaitu: kaleko mutil bati gizarteak inposatzen dizkion mugaketak gainditzeko borroka.\nSekuentzia 02. Hiri handien garapenaren-hasiera\n“Bombay Mumbai deitzera pasa zen”\nZe iradokitzen dizu Jamalen auzoaren bilakaerak?\nPelikulak agertzen duen bilakaera benetakoa dela uste duzu?\n“India munduaren erdigunean dago eta ni erdigune honen erdian nago” , dio Salimek bere garaipen momentuan. Adierazpen honen eszenatokia Dharavi da, pertsona protagonistak jaiotzen diren auzoa. Asia osoko txabola kokaleku handiena bezala hartutzat da. Hala eta guztiz ere, gaur Mumbaien integraturik dago, Maharashtra estatuko hiriburua, Indiako egoera sozio-ekonomiarako funtsezkoa. Alde batetik, biztanleko diru sarrera handiena biltzen du —%40 baino gehiagotan gainditzen duelarik gainontzeko herrialdea— eta India osoko desberdintasun sozioekonomiko handiena.\nDharaviren bilakaerak Jamal eta Salimen hazkuntzan laguntzen du. Haurrak nerabetan bilakatzen dira (gogora dezagun tren bidaiako denbora elipsia) eta azkenik helduetan. Jamal etxe horratzera igotzerakoan bere haurtzaroko auzoa begiratzen du. Orain hiri handi baten irudia da: eraikuntza handiak, merkataritza guneak, gune berdeak... “hau gure auzoa izan ohi zen. Sinetsi dezakezu? Justu hemen bizi ohi ginen” . Jamalen esaldiak Indian azkeneko 50 urteetan jasatako hirigintza aldaketa sakonei egiten die aipamen. Hala eta guztiz ere, ikaragarrizko aberastasuna eta txirotasun osoa elkarbizitzen dute oraindik hiri handietan.\nPelikulan badira hainbat eszena daude honako aldea islatzen dutenak. Adibide bakarra esateagatik, Jamal eta Salim bizi direneko etxea Lathikaren bizilekuaren aurrean (mafiaren jabetzakoa) bakarrik urte batzuk geroago. Honi buruz egindako ikerlanek bi errealitate hauen elkarbizitza baieztatzen dute. 2050 urterako, indiar biztanleriaren %55a (900 milioi pertsona inguru) hiri gunetan bizitzea espero da. Hirietako sekulako kokaleku ezegonkorrek hiri handiek gozatuko duten garapen handitik bazterturiko milaka pertsona jasoko dituzte. Jim Masselos gizarte historiagileak bere ‘Migrazioa eta hiri nortasuna: Bombayko errefuxiatuen gosea XIX. mendean’ saiakeran islatzen du (1). 1989ko agiri bat aipatzen du non udal-agintaritzak baieztatzen duten hiriak “gero eta gehiago pairatzen du pertsona txiro, babesgabe, problematiko eta erien etorrera berezko estatuetatik” .\nSekuentzia 03. Gatazka erlijiosoa\n“Rama Jainkoaren deskribapen xelebrearen arabera, ze objektu eusten du bere eskuineko eskuan?”\n“Goizero jaikitzen nahiz galdera horren erantzuna inoiz jakin ez banu desiratzen. Rama eta Alágatik ez balitz... oraindik ama bat izanen nuen.”\nZergatik dio Jamalek nahiago izanen zuela erantzuna ez jakin?\nZe ikustekorik daukate Rama eta Alák Jamalen amaren desagerpenarekin?\nJamalen Ama kaleko liskar baten biktima izanik hiltzen da. Ez da kaleko eztabaida bat. Indiako hinduen eta musulmanen arteko tentsioaren islapena da eta azkeneko hamarkadetan milaka hildako eragin dituztenak. Hortik Jamalen esaldiaren gogortasuna.\nKaxmirreko harana (kafez inguratua), Jammu eta Ladakhekin batera Jammu eta Kaxmirreko indiar estatua osatzen dutenak. Wikipediatik.\nGatazkaren jatorria ulertu ahal izateko, beharrezkoa da Indiako independentziaraino atzera egitea. 1947an indiar azpi-kontinentearen banaketaren ondorengo Pakistan eta India arteko derrigorrezko biztanleri trukaketek, hinduar eta musulmanar komunitateen artean ikaragarrizko iskanbila bortitzak eragin zuten. Kaxmirreko gatazka izan da arazo honen auzi nagusitariko bat. Data horretatik aurrera, India eta Pakistan (eta india eta Txinatar Herri Errepublika artean) Kaxmirgatik lehiatzen dute, Indiar azpi-kontinentearen ipar-mendebaldeko muturrean kokaturiko eskualdean. India eta Pakistan hiru gerla ezberdinetan aurka egin dute Kaxmirreko eskualdeagatik: 1947-1949an, 1965ean eta 1971an. Bi herrialdeak berriz ere aurka egin zuten 1999an. Eskualdea munduko militarizatuenetariko bat da. Gaur egungo egoera Pakistanek eremuko erdia, Txinak zati txiki bat eta Indiak beste erdia zuzentzen dutenekoa da. Hiru potentzia hauek arma nuklearra daukate. Indiako beste arazo nagusitariko bat hain zuzen ere, indarkeria da, bai terrorismoarena nola delinkuentziarena.\nSamjhauta Expresseko atentatua 2007ko otsailak 18an izandako eraso terrorista bat izan zen Delhi (India) Lahorekin (Pakistan) lotzen duen trenbideko zerbitzu horretan. Bidaiariz beteriko bi bagoitan eztanda egin zuten bonbek, New Delhitik 90 kilometrotara. Sutean 68 pertsona hil eta 50 zaurituak izan ziren. Hildako pertsona gehienak pakistandar zibilak ziren, baina biktimen artean ere bazeuden indiar zibilak eta trena zaintzen zuen militar langileria. Gaur egun hinduar eta musulmanar muturrekoen arteko gatazkak jarraitzen dute –begitan hartutako intolerantzia erlijioso batengatik, nazionalismo sumindu baten kutsuarekin- eta hainbat atentatu terrorista eragiten dituzte. Azkenetako bat Mumbaiko erdigune turistikoko erasoa izan zen, 2008an Kaxmirrako musulmanar muturreko talde batek egina.\nSekuentzia 04. Kastak\n“Jamal Malik, Mumbaiko te mutila... Jokatu dezagun Diruduna izan nahi duzu?”\nZe esanahia dauka Indian “tearen mutila” izatea?\nZergatik da horren deigarria saria irabazteko aukera izatea?\nZer dauka berezia Jamalek 20 milioi rupia irabaztera iristea? (300.000 euro baino gehiago). Jamal, musulmana izateagatik, kasta sistematik kanpo dago. Hala ere, kaleko mutiko bat da, kaleko zakur bat; dalitbat da, “ukiezin” bat. Zer esan nahi du Indian “ukiezin” bat izatea?\nGertakari hau ulertzeko kasten sistema ezagutu behar dugu, hindu gizartearen bizkarrezurra. (Ikusi aurreko sesioa – Pelikularen eszenatokia)\nPraktikan, sistema honek 170 milioi pertsona dalit txirotasunera zigortzen ditu (biztanleriaren %16 a inguru). Kasta da mugatzen dituena norekin ezkondu, erlazionatu, lan egin… Orain dela ez sobera, Indiaren iparraldean “ukiezinei” beren iristea danborrez bidez iragartzera behartzen zituzten eta beraien itzala eta guzti zikintzen zutela uste zen. Hegoaldean, zenbait brahmanek agindu zuten behekok astakoen beraiengandik 22 metrotara mantendu behar zirela, ez kutsatzeko. Baina kastan oinarritutako diskriminazio hau dimentsio pragmatiko bat ere zeukan. “Ukiezinak”, ez heziketa ezta brahmanen liburuei heltzeko aukerarik gabe, biziki beharrezko lanak egiten zituzten: hilotzen errausketa, komunen eta putzu septikoen garbiketa, larruarekin lanak…odola eta gorotza eta gorputzaren beste “ustelkeriekin” harremana inplikatzen duten lanak (Manu Kodearen kasten sistema gobernatzen duten arau juridikoen arabera).\nGaur egun oraindik, ez da baimentzen dalitsek beraien zatia goi kastek okupatzen dutenaren “kutsadurako” lerro ikusiezina gurutzatzea. Hala ere, emakume dalit batek, bere itzal soila ezpurua dena, zerbitzatzen dion goi kastako emakume bateri masajeak ematen ahal dizkio. Berriz, goi kastako gizonei ez zaie inporta dalits emakumeak bortxatzea edo azpiko mailako emagalduekin erlazioak izatea, nahiz eta kalean kasualitatez ukitzea sakrilegio bat izatea. Kasten sistema iraunarazten duen arrazoi garrantzitsuenetariko bat gizate onuraren hierarkia nozioa behe mailengatik ere legezkotzat jotzen dela da. Hauek aipaturiko hierarkia errepikatzen dute beraien azpian daudenak baztertuz goi kasten kultura baloreak antzeratzen dutenean. Soziologoek lan, sekta, eskualde eta hizkuntzaren arabera bereizten diren 2.000 kasta eta azpikasta baino gehiago daudela eusten dute. Dalitak ere, beraien paria egoera arren, beste kastetan zatitzen dira.\n1950eko Konstituzioaz geroztik, Parlamentuko eserlekuen bosten bat “erregistraturiko” kastetako kideentzat gordeta daude (dalitak izendatzeko termino ofiziala), eta zenbait estatu behe kasten aliantzetan oinarritutako alderdi boteretsuez zuzendurik daude.. Hala eta guztiz ere, kuota eta lanpostuen izendapenek ez dute ez berdintasuna, ez duintasuna ezta ere Indian zapuzturiko pertsonen segurtasuna finkatu. Landa zonaldeetan, estigma soziala oraindik sobera indartsua da lege soil batekin ezabatu ahal izateko. Gutxi-gora-behera dalitsen bi herenak analfabetoak dira eta erdiaren inguru lurrik gabeko nekazariak dira. Soilik %7ak dauka edateko ura, argindarra eta komunak. Eta baita dalitsak dira dauden 40 milioi nahitaezko langileen zati handiena (beraien zorrak ordaintzeko esklabo gisa lan egiten dutenak), 15 milio haur barne. Nahiz eta hezkuntzan eta lan aukeran hobetu eta kasten bereizpena ez izan horren zorrotza, dalitak beraien artean soilik ezkontzen dira. Herrialdeko alde guztietan banandurik bizi dira, normalean herrietako kanpoaldean. Heren batek ez dauka sarbiderik beste kasten alboan errausketa-labetara. Bosten batek distantzia handiak ibili behar ditu ura ekartzeko, ez ez dagolako, baizik ez zaielako uzten partekatzen. Zenbait landa ingurutan, dalitei edalontzi ezberdinetan zerbitzatzen zaie tea, edo ez zaie tenplutan sartzen uzten.\nJamal Malick, Bombayko te mutila datorren sistema da. Era berean, hirugarren potentzia den Indiak aurre egin behar dion erronka handietariko bat da.\nSekuentzia 05. Haur askoren muturreko txirotasun egoera\n“¿Kaleko haur bat bezala bizi nahi duzu edo gizon bat bela bizi?”\nZe esan nahi du kaleko mutila izatea Indian?\nZein da kaleko haurren egoera?\nZeintzuk dira beraien arazo nagusienak?\nJamal, Salim eta Latikaren haurtzaroarekin, Boylek Indiako milaka haurren eskubideen urratzea irudikatzen du.\n“Mahai guztiak beterik daude Haldiram’sen, New Delhin, jatetxe bat, India. Algara nagusia da. Mahai handienetan, guraso gazte eta modara, aitonak ongi jantzirik eta haurrak pozik eta hunkiturik beraien afariaz gozatzen. Mahai txikiagoetan, beraietik hurbil, haurtzainak esertzen dira, haurren umezainak. Inude hauek zaintzen duten haurrak baino gutxi helduagoak dira, eta horren lekuz kanpo ikusten zaie, bihotza apurtzen dela beraiei begira. Neskatxa bakoitzak diru gutxiago irabazten du hilabetean bere enplegatzaileak gau horretako afarian gastatuko dutena baino. Neskatxetatik inor ez da eskolara joanen. Beraien bizitza hondarrak janez eta oparitzen dioten arropak janzten igaroko dute” .\nMadhur Singhek New Delhiko jatetxe batean eguneroko eszena hau deskribatzen du. Indiako giza eskubideen babespenerako premiazko gaietako bat argitarazten du.\n2006ko urritik ezkero, legearen kontrakoa da 14 urte baino gutxiagoko haurrek lan egitea, ez bakarrik arriskutsutzat jotzen diren jardunetan, baizik baita ere hoteletan, jatetxetan eta etxe pribatuetan. Hala eta guztiz ere, haur lana Indian ageriko sekretua da. UNICEFek emandako datuen arabera, 2008an 5 eta 14 urte arteko Indiako haurreriaren %12a oraindik lan indarraren parte da. Benetako zenbatekoa oraindik handiagokoa izan zitekeen: 75 eta 90 milioi artekoa. (2)\nHaur lana debekatu zuen legeak kritikak jaso zituen, ez bakarrik enpresa sektorearengandik, baita zenbait giza eskubideen aktibistengandik ere. Haur lanaren zergatia bizirauteko lan egin behar duten haur horien txirotasuna da. Zenbait elkarteentzat, diru-sarrera hori kentzeak gose eta miseria osora guztiz zigortzea suposatzen du. Hain zuzen ere, lana utzi behar duten haur askok familiaren errefusatzea sufritzen dute eta beste lekuetan bilatzen dute lana, zenbaitetan lan baldintza askoz larriagotan.\nBeste ahotsek legea defendatzen dute. Haur langileek jasaten duten sekulako baldintzak eskubide funtsezkoen ageriko urratze bat dira: lanaldi nekagarriak, osasunerako kaltegarriak diren baldintzak, eskolara joateko ezintasuna, isilpeko sexu esplotazioa, tratu txar fisiko eta psikologikoak… haurreriaren eskubidetzat arduratzen diren hainbat nazioarteko erakundeek bildutako salaketak dira.\nGobernu iturriek egoera honekin bukatzeko prozesuarekin hasi direla adierazten dute. Harjot Kaur, Lan eta Enplegu Ministerioko zuzendariak, gobernuak dagoeneko egoera hobetzeko lanetan dagoela nabarmentzen du. Haur langile kopurua zehaztu dezan inkesta egiteko planak eta haur lanarekin bukatzera zuzenduriko proiektuak daudela azpimarratzen du. Madhur Singhen iritziz, “haur biztanleria zaintzeak, Indiak daukan baliabide handienetariko batez arduratzea da: bere 1.100 milioi biztanleriaren %35a 15 urte baino gutxiago adina dauka” . Haur horiek eskolara joan eta kalitatezko hezkuntza bat jasotzen duten heinean, talentu potentzial erreserba hori garapen eta oparotasun sinonimoa izanen da Indiarentzat. Zenbait enpresa buruzagi konturatzen hasi dira Indiaren etorkizuna beraien gazteetan dagoela eta pertsona kaltetuenen hezkuntzan. Adibide bezala, Infosys, teknologiako enpresa izugarri bat, herrialde osoko landa eremutan 10.000 liburutegi ezarri ditu. Wipro, teknologiako beste konpainia bat, 7.500 eskola hartu ditu.\nMadhur Singhen arabera, “haurtzainek Haldiram’sen ezin dute mahaiko apurrak besterik itxaron. Baina ekintza politiko eta inbertsio pribatu konbinazio batek eman ziezaakeen beraiei eta Indiako haur guztiei, aukera festa gozoa” .\nSekuentzia 06. Bollywooderi begi-keinua\n“Amitabh, jauna, mesedez emaidazu zure autografoa”\nNor da Amitabh?\nZergatik dauka Jamalek horrenbeste interesa autografo hori lortzeko?\nZer egiten du lortzeko?\nZer da Bollywood?\nJamalek Amitabhren autografo bat nahi du eta lortzeko ez du zalantzarik komun batean urperatzeko eta bere idolorantz korrika egiteko. Nor da Amitabh? Ze irudikatzen du pelikulan?\nAmitabh Bachchan Indian ospe handiaz gozatzen duen antzezle indiar bat da. 70 urteetan arrakasta handiarekin protagonizaturiko pelikulek oso pertsonai famatuan bilakatu zuten Indian. Bollywoodeko fenomenoko idolo bat da. Irrikaturiko Amitabhren autografoa eta bukaerako dantza Bollywoodeko estilo garbienean indiar faktoria handiari Boyleren bi kontzesio dira.\nIndia munduko lehenengo pelikula produktorea da (urtero 1.000 arte), herrialdeko zenbait hizkuntzatan filmatuak. Baina Bollywood (Bombayengatik), soilik hindiz produzitzen ditu pelikulak eta Indiako gune zinematografiko nagusiena da eta baita mundukoa ere. Azpimarratzekoak dira pelikula bakoitzean aurkezten diren abestiak (pelikulako 5etik 7 abestira) eta beraien izugarrizko koreografiak.\n2007an Bollywoodek 1.146 pelikula produzitu zituen, 2.200 milioi dolaretako diru sarrerarekin, 2012an 4.000 milioitara iritsi daitekeen zenbakia. Iparramerikar zinema gainditzen du irabazietan. Zinea Indian oso famatua da. Beharrezkoa da kontutan hartzea sarreraren prezioa 5 eta 50 rupia artean dabilela (10 zentimoetatik dolare 1era), nahiz eta hiri handietako multizinematan 6 dolaretara iritsi daitekeen, eta telebista kopurua 10 biztanleetatik 1ekoa izan.\nBollywood gainera milioi 1 lan postu sortzen dituen (beraien artean, 28.000 antzezle) oso industria dinamikoa da.\nPelikulak hindiz izan ohi dira, herrialdeko hizkuntza gehiengoa (360 milioi pertsonek mintzatua, %40 bat). Punjabeko zinemagintzak hindu nazionalismoaren tradiziozko balioak islatu nahi ditu. Amitabh Bachchan antzezle dirudunak 'Slumdong Millionaire' pelikulan baita ere dagoen aberastasuna ez agertzea kritikatu izan du, eta, beraz, herrialdearen irudi oso alderdikoia eskaintzen duela markatzen du.\nNolakoa da Bollywoodeko berezko pelikula bat? Kantuak eta dantzak, hasieran tradiziozkoak, gero atzerritar eraginarekin nahaste modernoagoa. Sentimen bilbeak, mutil gazte aberats bat, neska gazte txiro bat… bikotea ezkondu nahi du, maitasunak ordena sozialari irabaziko dio? Indian, ia inoiz. Onak eta txarrak, poliziak eta politiko ustelak. Bidegabekeriaren kontra errebelatzen den polizia bat. Azpikeria bihurkariak. Nolabaiteko nazionalismo gorespena, ez dituenak duela denbora bat saihesten musulman eta hinduen arteko arazoak. Inoiz ez sexu eszenak, baina bai sentsualitate asko dantzetan eta antzezleak makillatu eta dantzatzeko eran.\nHollywoodeko eredutik oso ezberdina den zinema eredu bat, baina dagoeneko kultura fenomeno erabakigarri bati bezala begiratzen zaiona zeinen aurrean iparramerikar faktoria handia ezin da kanpoan gelditu.\nSekuentzia 07. Neskatilen eskubideak\n“Ideiarik ba al daukazu zenbat balio duen birjinatxo honek?”\nZenbat pertsonai femenino agertzen dira pelikulan?\nNor da Latika??\nNola ezagutzen dugu?\nZein da bere norakoa Jamalen babespenetik kanpo?\nZe gertatzen zaio Latikari hotelean?\nNola kontatzen eta agertzen du zuzendariak?\nZer nolako erlazioa sortzen da, momentu horretatik aurrera, hiru pertsonai protagonisten artean?\nZein da Latikaren jarrera istorioan eta zein emakume eredua irudikatzen du bere pertsonaiak zineman?\nSlumdog Millonairen’ soilik bi pertsonai femenino aipagarri agertzen dira. Jamal eta Salimen Ama, erail aurretik segundo batzuez ikusten duguna, eta Latika, anaiekin batera istorioko protagonista.\nLatika, Jamal eta Salimen antzera, kaleko neskatila bat da. Amaren hilketa eta gero ezagutzen dugu, guztiz bakarrik eta euripean babesgabe, hasierako fotograman ikusten dugun bezala. Jamalek babesten du hirugarren mosketaria izan daitekeela pentsatzen duelako. Berak Jamalekin erlazio estuago eta biziagoa eratzen du. Salim Latikagatik bekaizkeria sentitzen du eta bekaizkeri honek hauek hiru protagonisten norakoa markatuko dute.\nSalimek Mamanen atzaparretatik ihes egiterakoan abandonaturik izan eta gero, Latika eszenatokira bueltatzen da Cherry izenarekin, haur emagaldu bat, abandonaturiko neskatxa ez gutxi bezala Indian. Mamanek soilik emagaldu bezala balioa emate eta tratatzen du. Erabatekoa da:\nMaman: “Nire altxorrik preziatuena (...) ideiarik ba al daukazu zenbat balio duen birjinatxo honek?”\nBere bizia ez da hobetzen Jamal eta Salimekin bueltatzen denean. Hoteleko fotograman ikusten dugu nola Latika sexualki erasotua izan behar den. Elipsi eta bortizkeri fisiko horren irudi falten bidez kontatzeko erak eraso batekin identifikazioa automatikoa ez izatea egiten du. Hain zuzen ere, ikusle bezala, zenbait irudikapen kode onartzen ditugu eta. Beraietako bat identifikatzea da biolentzia tratu txarrekin argitasun guztiz erakusten dena\nLatikak ez du oposaketarik jartzen Salimen inposaketa aurrean eta berarekin erlazio bat izatea onartzen du. Hala eta guztiz ere, bere oposaketa faltak ez du suposatzen bere sexu askatasunaren aurka atentatzen ez denik. Latikak ez du ez maitatzen ez deseatzen Salim, baina berarekin oheratzen da beharturik eta etsita Jamalen bizia salbatzearren. Salimek era iraingarri batean tratatzen du. “isildu urdanga!” esaldia bere oldarkortasun eta berarekiko errespetu gutxiaren oso froga ona da.\nMomentu onetatik aurrera, hiru protagonisten bizitzak bananduko dira denbora tarte luze batez.\nLatika pertsonai pasibo eta biktima bezala agertzen zaigu. Bere babes gabeko egoera, neskatila den heinean, gainontzeko pertsonaiena baino handiagoa da, aurreko saioan ikusi dugunez. Hala eta guztiz ere, eta ezberdintasun handiagoko egoera honetaz gain, Latikak ez du ezer egiten ihes egiteko, Jamal eta Salim ez bezala. Hare gehiago, ez du inoiz Jamal bilatzen, nahiz eta bere biziko amodioa izan. Bere nerabezarotik gizonen menpean bizitzera etsiturik dago. Jamalek azkenean aurkitzerakoan, Javed mafiosoaren etxean bizi da. Gatibu dago eta emakume objektu bezala soilik baloraturik dago. Ez da bere norakoa argitzeko gai, alde batetik indiar gizartean emakumeen ezberdintasunak inposatua, baina baita ere bere jarreragatik. Pelikula bukaeran —iragarpen guztien kontra— Saimek ihes egiteko giltza eskaintzen dio, bere bizitzari buruz erabakitzeko beldurra aitortzen du, nahiz eta azkeneko momentuan ihes egin. Dena dela, kaleko neskatila bat izatea uztea lortu du, giltzaperaturik eta tratu txar fisiko eta psikologikoak jasatearen ordainean.\nLatika eta Jamalen arteko erlazioan maitasunak irabazten du. Latikak irudikatzen duen amodio erromantiko hori da. Hala eta guztiz ere, errealitatearen kontra aurre egin beharko du eta oztopo guztiak gainditu, pelikula bukaerako dantzak azpimarratzen dirudien bezala, katarsi moduan.\n↑ (1) Iturria: India: Slumdog Millionaire. Fantasía en medio de las chabolasen aipatua .\n↑ (2) Iturria: de Madhur Singh “¿Podrá la India salvar a sus niños trabajadores?”.


EH BILDUk bat egin du EAJ-PNV eta PSE-EEren pintaden aurkako adierazpenarekin\nEAJ-PNVk, PSE-EEk eta EH BILDUk sinatu dute atzo egindako pintaden aurkako adierazpena\nHondarribiko EAJ-PNV eta PSE-EEren adierazpena gaur agertutako pintaden aurrean\nHondarribiko Udaleko bi taldeok, hiriko hainbat tokitan EAJ-PNVren eta Ertzaintzaren aurka mehatxuzko mezuak adierazten dituzten pintadak salatzen dituzte.\nUdal Gobernu Taldea 2021 urteko aurrekontuak aurkezten hasi da\nGaurtik hasita eta datozen bi asteetan, Hondarribiko Udaleko Gobernu Taldeak bost prentsaurrekotan emango du Hondarribiko Udalaren 2021eko aurrekontuen berri. Txomin Sagarzazu Alkateak eta Gotzone Larrarte Gizarte Zerbitzu, Lankidetza eta Berdintasun zinegotziak pertsona eta familientzako aurrekontuen berri eman dute.\nOstiraleko bigarren eskuko babeseko etxebizitzen erregistroaren zozketa bertan behera\nOstiral honetan Udaletxeko Areto Nagusian burutzekoa zen bigarren eskuko babeseko etxebizitzen erregistroan izena emana dutenen arteko zozketa bertan behera geratu behar izan da.\nArtista gazte ekintzaileak solasean 2021·01·30\nOrrialdea 3 nondik 67\n31 - 45 erakusten 999 emaitzetatik.


Lege oharra - Bilbao Bizkaia Card\nOngi etorri BILBAOTURISMOCARD-en web orrialdera.\nBILBAO EKINTZA EPEL Navarra 5, 48001 Bilbo.\nIFK: Q 48 00731 D Q 48 00731 D\nWeb orrialde honen xedea erabiltzaileei BILBAO TURISMO CARD-en zerbitzuei buruzko informazioa ematea da. Arren eskatzen dizugu jarraian datorren informazioa adi irakurtzea web orrialde hau erabili aurretik, honen erabilera hurrengo baldintza hauen araberakoa delako:\nLEHENENGOA.- Kontrakorik adierazi ezean, web orrialde honetako eduki osoa, hau da, testuak, irudiak, soinua, agiritegiak, markak, logotipoak, kolore konbinazioa edo beste edozein elementu, horien egitura eta diseinua, bertan sartutako materialen aukeraketa eta aurkezpen modua eta hori guztia eskuratu eta erabiltzeko behar diren ordenagailuko programak babestuta daude jabetza industrial eta intelektualaren eskubideengatik. Eskubide horien titularra BILBAO EKINTZA EPEL da.\nBIGARRENA.- Bereziki, baina aurreko paragrafoan erabiltzailearen betebeharrei dagokienez adierazitakoaren kaltetan izan gabe, debekatuta geratzen da jendearen eskura web orrialde honen bitartez jarritakoaren kopiak egitea, erabiltzailearen erabilera pribaturako bada salbu, eraldatzea, banatzea, publikoki komunikatzea edota beste edozein modutara ustiatzea, beste edozein prozedura erabilita eta osorik zein zati batean. Gauza bera aplikatzen zaie diseinuari eta aukeraketari eta bertan jasotako materialen aurkezpen moduari.\nHIRUGARRENA.- Halaber, debekatuta geratzen da web orrialde honen funtzionamendurako, bertan sartzeko eta hau erabiltzeko behar diren ordenagailuko programak zatitzea, banatzea, azpi lizentzia sortzea edo edozein modutara transmititzea, itzultzea edo bertatik eratorritako lanak egitea. Gauza bera aplikatuko da bertan jasotako zerbitzuen kasuan, osorik nahiz zati batean, aurreko paragrafoko ustiapen egintzak egitearen kasuan. Web orrialdearen erabiltzaileak, edonola ere, bertan instalaturik egon daitekeen edozein babes mekanismo edo segurtasun sistema kendu, eraldatu, saihestu edo manipulatzea saihestu beharko du.\nLAUGARRENA.- www.bilbaobizkaicard.com helbidea ezin da BILBAO EKINTZA EPEL-renak ez diren beste produktu edo zerbitzu batzuetarako erabili, eta, inolaz ere, ezingo da erabiltzaileen artean nahasmendua sortu edo BILBAO EKINTZA EPEL-ren ospe galera eragin.\nBOSGARRENA.- BILBAO EKINTZA EPEL-ek ez du bermatzen bere web orrialdea etengabe funtzionatzen arituko denik edo funtzionamendua akatsik gabekoa izango denik, eta beretzat gordetzen du bere orrialdeetara aldi batez eta aldez aurretik oharrik jarri gabe iristeko eskubidea, eta arrazoia mantentze-lanak egitea, konponketak, eguneratzeak edo hobekuntzak, eta abar egitea izan daiteke, nahiz eta bere esku dagoena egingo duen horiek saihesteko eta konpontzeko edo ahalik eta epe laburrenean eguneratzeko. Halaber, BILBAO EKINTZA EPEL-ek ez du kontrolatzen eta ez du bermatzen bere sistema informatikoan eraldaketak eragin ditzakeen birus informatikorik egongo ez denik hirugarren batzuek web orrialdearen bitartez emaniko zerbitzuetan.\nSEIGARRENA.- BILBAO EKINTZA EPEL-ek ez du bere gain hartzen web orrialde honen erabileratik erator daitezkeen kalteak edo hondamen zuzenak edo zeharkakoak, sistema informatikoei eta birusen sarrerak eragindako kaltea barne. BILBAO EKINTZA EPEL-ek ez du bere gain hartzen konexiotik, edukietatik edo Web orrialdean zerrendaturiko esteketatik eratorritako inolako erantzukizunik.\nZAZPIGARRENA.- BILBAO EKINTZA EPEL-ek beretzat gordetzen du edozein unetan eta aldez aurretik jakinarazpena egiteko beharrik izan gabe bere web orrialdean edo haren konfigurazio edo aurkezpenean jasotako informazioa aldarazi edo eguneratzeko eskumena.\nZORTZIGARRENA.- Web orrialde honetan eskainitako zerbitzu batzuk erabiltzeko, erabiltzaileek hainbat datu pertsonal eman beharko dizkiote BILBAO EKINTZA EPEL-i. Hori dela eta, BILBAO EKINTZA EPEL-ek datu horien konfidentzialtasuna errespetatzeko konpromisoa hartzen du, Datu Pertsonalen Babeserako abenduaren 13ko 15/1999 L.O.an ezarritakoa aplikatuz. Halaber, Informazioaren Gizarteko Zerbitzuei eta Merkataritza Elektronikoari buruzko uztailaren 11ko 34/2002 Legeak ezarritakora egokitzeko konpromisoa hartzen du, merkataritzako komunikazioak bidaltzeari dagokionez. (Ikusi datuen babeserako klausula).\nBEDERATZIGARRENA.- Erabiltzailea jabetzen da eta bere borondatez onartzen du web orrialderako sarbidea nahiz bertan jasotako edozein eduki eskuratzea bere erantzukizun bakarraren pean egiten dela, eta legeekin bat datorren moduan, trafikoaren erabileren eta adierazitako baldintza hauen arabera erabat erabiltzeko betebeharra hartzen du. Ondorioz, BILBAO EKINTZA EPEL-ren aurrean edo hirugarren batzuen aurrean erantzungo du betebehar horiek ez betetzetik eratorritako edozein kalte edo eragozpenarengatik.


Zifra dezagun – etzi.pm\nHasiera/Jendartea, Portada/Zifra dezagun\nInterneteko webguneen %26ak bakarrik erabiltzen dute komunikazio segurua. Bisitatzen ari garen webguneak komunikatzeko bide segurua erabiltzen ari bada, nabigatzailearen helbide barran giltzarrapo bat azalduko zaigu. Giltzarrapo horrek HTTPS protokoloaren bidez komunikatzen ari garela esan nahi du. Modu seguruan ari garela, alegia.\nHTTPS protokoloa erabiltzeko, webguneari ziurtagiri digital bat txertatu behar zaio. Teknikoki oso konplikatua ez den arren, oztopoz beteriko bidea izan daiteke ziurtagiria lortzea. Batzuetan burokrazia lan astuna izaten da. Nahiz eta gaur egun eskaintza asko egon, prezioak ziurtatuko zaituen enpresaren araberakoak dira.\nBadago bide bat, askok erabili izan duguna, doako ziurtagiriei esker komunikazio seguruaz baliatzeko. Self-signed ziurtagiri hauek, zeuk sinatutako ziurtagiriak dira. Teknikoki seguruak diren arren, ziurtagiria sinatzen duenarekiko konfidantzan oinarritutakoak dira. Kasu hauek nahiko ezagunak dira, guztiok gogaitu gaituzke, gogaitzen gaituzte eta gogaituko gaituzte aurrerantzean ere. Hona hemen adibide bat:\nBaina dagoeneko guzti honi buelta emateko alternatiban lanean ari dira. Let’s encrypt proiektuak, (Electronic Frontier Foundation, Cisco, Mozilla, Linux Foundation eta abarrek sustatua) komunikazio seguruagoak sustatzeko helburuarekin, doan azkar eta modu oso errazean sortu daitezken ziurtagiriak lortzeko mekanismoa martxan jarri nahi du; aste honetan sortu dute lehen ziurtagiria.\nFrogetan ari dira eta oraindik baliozko jaulkitzaile izateko hilabete batzuk beharko dituzte. Tresna laster erabiltzeko moduan egongo da. Komunitate garrantzitsua beharko da orain lan eder hau ahalik eta webgune gehienetan txertatzeko. Deia argia da, Internet zifra dezagun.\nNabigazio karta 2015-09-18\nEtiketak:auttomatic cisco eff https lets encrypt mozilla segurtasuna tls ziurtagiriak\n9:31 pm 2015-09-16\nRT @etzipm: Zifra dezagun: Interneteko webguneen %26ak bakarrik erabiltzen dute komunikazio segurua. Bisitatzen ari garen web… http://t.c…\n8:03 am 2015-09-17\n#mugikaria Zifra dezagun http://t.co/Eb8AwXd7u0 http://t.co/3uYzRaNJtW\n9:05 am 2015-09-17\nRT @birasuegi: #mugikaria Zifra dezagun http://t.co/Eb8AwXd7u0 http://t.co/3uYzRaNJtW\n9:27 am 2015-09-17\n10:57 am 2015-09-17\n11:37 am 2015-09-20\n9:16 am 2015-10-15\n@ishikawa_: “Zifra dezagun” #etzi\n9:20 am 2015-10-15\nRT @etzipm: #OrainIrekian\n9:21 am 2015-10-15\n12:02 pm 2015-10-15\n8:25 pm 2015-10-15\n8:26 pm 2015-10-15\n9:07 pm 2015-10-16\nUtzi erantzuna birasuegi(r)i Utzi erantzuna\nKategoria Guztiak Hautatu kategoria Albisteak Atopia RPG Babel Eduki bereziak Ekonomia Faroa Gramofonoa Jendartea Lotura bildumak Periskopioa Politika Portada Teknologia Txostenak Zamaketariak


Urriaren 20ko presoen aldeko Donostiako manifestaziora joateko autobusa antolatu da - leihoa.info\n2018 October 7, Sunday adminLeioa, Sarrera, Uncategorized\nUrriaren 20an Orain presoak lelopeko Donostiako manifestaziora joateko autobusa antolatu da Leioan. Izena emateko epea zabaldu da. Kartela Kurkudi Herriko Tabernan eskegi da, eta ahal bait azkarren izena ematea eskatu dute, autobusa ondo antolatu ahal izateko. Irteera Mastitxu Udal Euskaltegiaren aurreko autobus geralekutik egingo da, arratsaldeko 15:30etan.\n‘Orain presoak’ jendarte-dinamika zabala\nOrain presoak dinamika ekainean aurkeztu zuten. Bertan, agiri bat plazaratu zuten 45 lagun ezagunek: Irati Agorria (Gizarte Hezkuntzako ikaslea), Uxue Alberdi (idazalea eta bertsolaria), Arantza Aldezabal (EHUko irakasle eta ikertzailea), Felix Arrieta (Deustuko Unibertsitateko irakaslea), Dani Arranz (Ortuellako PSEko zinegotzi ohia eta Bizkaiko Gobernadore Zibil ohia), Garazi Arrula (idazlea), Maite Asensio (kazetari eta idazlea), Carlos Askunze (REAS Euskadiko koordinatzailea), Joseba Azkarraga (Sareko bozeramailea eta Eusko Jaurlaritzaren Sailburu ohia), Félix Cañada (abokatua), Mikel Casado (Filosofian lizentziatua eta Hitz&Hitz fundazioko kidea), Angel Elías (EHUko Gizarte Lanen eta Lan Harremanen Fakultateko Dekanoa), Xabier Euzkitze (kazetari eta EITBko aurkezlea), Eñaut Elorrieta (Ken Zazpi taldeko abeslaria), Mari Luz Esteban (Gizarte antropologiako irakaslea EHUn eta militante feminista), Eva Ferreira (Athletic-en futbolari ohia), Mandi Figueroa (La Jodedera musika taldeko kidea), Anaiz Funosas (Bake Bideako bozeramailea eta Bakegilea), Laura Gómez (Gipuzkoako Diputazioko Berdintasun zuzendari ohia, militante feminista), José María Gorordo (Bilboko alkate ohia), Garazi Hach Embarek (Saharar ekintzailea), Zuriñe Hidalgo (abeslaria eta telebistako aurkezlea), Pedro Ibarra (EHUko Politika Zientzietan katedraduna), Karmele Ibarra (Pentsionistak Martxan plataformako bozeramailea), Olatz Iglesias (Gizarte Integrazioan goi-mailako graduatua), Virginia Imaz (Pailazoa, teatro zuzendaria eta ipuin kontalaria), Pili Kaltzada (kazetaria eta komunikazioan aditua), Ibon Larrinaga (boxeolaria), Sara Majarenas (preso ohia eta genero indarkeriaren biktima), Zesar Martínez (EHUn Soziologia irakaslea eta Joxemi Zumalabe Fundazioko kidea), Martxelo Otamendi (kazetari eta Berria egunkariaren zuzendaria), Galder Pérez (EITBko kazetaria, antzerkilaria eta gidoilaria), Félix Placer (teologoa, idazlea eta Herria 2000 Elizaren kidea), Paul Ríos (Lokarri, bakearen aldeko plataformako zuzendari ohia eta zuzenbidean lizentziaduna), Josefina Roco Sanfilippo (Nazioarteko eta Kultura arteko ikasketetan doktorea, militante feminista), Danele Sarriugarte (itzultzaile eta idazlea), Ilaski Serrano (kazetari eta EITBko aurkezlea), Castillo Suárez (idazlea eta euskara teknikaria), Maika Tamerón (Hibaikako zuzendaritza batzordeko kidea, arraunlari ohia, administraria), Kirmen Uribe (idazlea), José Luis Uriz (Parlamentari ohia eta PSN-PSOEko zinegotzia), Xabier Usabiaga (EITBko aurkezlea), Ane Zabala (kazetaria eta antzerkilaria), Patxi Zabaleta (abokatua, idazlea eta Aralarreko buruzagi ohia), Ramón Zallo (EHUko katedraduna Ikus-entzunezko Komunikazioan eta Publizitatean), Mario Zubiaga (Zientzia Politikoetan Doktorea).\nDinamikak aurkezpen-bideo bat ere ekoitzi du. Hauxe da:\nUrruntzearekin bukatzea, larriki gaixo dauden presoak, zigorren batuketa eta lehen graduen aldaketa, lehentasunak\nAgirian diotenez, «pasa den maiatzaren 4an bizitako egun historikoaren ostean –ETAren desagertzeaz ari direlarik–, parez pare ireki zaigu hainbeste sufrimendu sortarazi duen ziklo luze honi amaiera emateko aukera, elkarrekin lan eginez, elkarri begiratuz, elkarri entzunez, ditugun adostasunei lehentasuna emanez eta elkarrekin bidea eginez». Euren aburuz, «oraindik bada, ordea, sufrimendua sortzen jarraitzen duen auzi bat (…). Egun, jadanik ETAk existitzeari utzi dion arren, 269 euskal preso daude euren senideengandik ehunka edo milaka kilometrora urrunduak. Espetxean dauden pertsona hauek euren eskubideen jabe izan arren, oraindik ere salbuespen-neurriak ezartzen zaizkie, Espainiako zein Europako legedien aurka doazenak, eta, presoa ez ezik, senideak, bereziki haurrak eta adin nagusiko pertsonak ere zigortzen dituztenak».\nIldo horretatik, lau lehentasun dira urriaren 20ko manifestazioaren deitzaileen iritziz, lehen bait lehen konpondu beharrekoak: urruntzea, larriki gaixo dauden presoak, zigorren batuketaren aplikazioa eta lehen graduen aldaketa. Haien ustetan, euskal presoei ezartzen zaien espetxe-politika iraganean kateatuta dago eta ez-ohiko lege batean oinarritzen da. Horregatik, «korapiloak askatzeko unea de. Orain. Elkarbizitzeko unea. Urteetan sortutako jendarte-arrakalak elkarrekin sendatzeko unea. Orain. Batru ezin izan garenok batzeko unea da. Orain presoen auzia konpontzeko unea da».\nHorrexegatik, Orain Presoak dinamika jarri dutela martxan adierazi dute eta urriaren 20rako antolatu duten manifestazioa, «herri honetan inoiz izan den mobilizaziorik handiena bilakatzen laguntzera deitu dituzte herritarrak».\n‘Orain Presoak’ dinamikaren manifestazioaren bideo-iragarlea


Aramendi, Orbegozo eta Badiola Emakumea Pilotari Txapelketan parte hartzen ari dira - Uztarria (Azpeitia)\nAramendi, Orbegozo eta Badiola Emakumea Pilotari Txapelketan parte hartzen ari dira\n2019ko urt. 10a, 15:08\nEzker hormako binakako txapelketan, Bigarren Mailan ari dira lehiatzen. Aramendi eta Orbegozo elkarrekin ari dira lehian; Badiolak, berriz, Zubizarreta bergararra du bikote. Dagoeneko bi jardunaldi jokatu dituzte, eta asteburuan jokatuko dute hirugarrena Zaldibian.\nAramendi Emakume Master Cupeko partida batean. Ikusi haundiago | Argazki originala\nMartxan da dagoeneko ezker hormako binakako Gipuzkoako Emakumea Pilotari Txapelketa, eta Bigarren Mailan ari dira lehiatzen Azpeitiko hiru pilotari: Nagore Aramendi, Oihana Orbegozo eta Alaitz Badiola. Aramendi eta Orbegozo batera ari dira lehiatzen, Badiolak berriz Uxue Zubizarreta bergararra du bikote txapelketan. Joan zen abenduaren erdi aldean hasi zen Bigarren Mailako txapelketa, eta nor baino nor ari dira bost bikote.\nLehen jardunaldia Bergaran jokatu zuten, azpeitiarrek garaipen bana lortu zuten partida haietan. Bigarren jardunaldia, berriz, abenduaren 28an jokatu zuten Azpeitiko Frontoi Txikian: Aramendik eta Orbegozok ezin izan zituzten mendean hartu Arteaga eta Agirre (17-22); Zubizarretak eta Badiolak atsedena izan zuten jardunaldi hartan. Gabonetako etenaren ostean, asteburu honetan jokatuko dute pilotariek hirugarren jardunaldia, Zaldibian (Gipuzkoa). Hain zuzen ere, Zubizarretak eta Badiolak Bergara eta Bikarioren kontra jokatuko dute partida, eta Aramendik eta Orbegozok atsedena izango dute.\nGuztira, bost jardunaldi jokatuko dituzte, eta azkena urtarrilaren 25ean izango da Zestoako Gurutzeaga pilotalekuan. Ondoren, finalerdiak jokatuko dituzte Donostiako Antigua auzoan, eta gauzak ondo bidean, finala Azpeitian izango da.


Teknologia eta artea, uztartuta — Gaztezulo\nTeknologia eta artea, uztartuta\nTeknologia eta artea, uztartuta https://www.gaztezulo.eus/albisteak/teknologia-eta-artea-uztartuta https://www.gaztezulo.eus/albisteak/teknologia-eta-artea-uztartuta/@@download/image/54p50-1.jpg\nZer egingo lukete nazioarteko 10 artistek Euskal Herriko punta-puntako 10 enpresetan? Teorian kontrajarriak diruditen bi mundu horiek uztartu ditu Divergentes egitasmoak. Artisten obrak Zumaian ikusi ahal izango dira, ekainaren 2tik irailaren 4ra.\nHamar artista gazte, hamar teknologia enpresetan sartuta. "Artetik berrikuntzara" izeneko elkarteak antolatutako ideia hau, "Basetxea" edo "Gran Hermano" programen gidoi korapilotsu batetik aterea dirudi. "Divergentes" egitasmoan, teknologia eta arte sormenaren arteko lotura bultzatu nahi izan da.\n29 herrialdetako 190 artisten artean aukeratu dituzte Euskal Herrira etorri diren 10 lagunak. 10 artista hauek Euskal Herriko teknologia zentro eta enpresa berritzailenetan egon dira, enpresa horietan garatzen ari diren teknologia eta materialak oinarritzat hartuta, euren artelanak egiteko. Egia esan, artea eta enpresen mundua elkartzea, elkarrekin zerikusirik ez duten bi mundu konparatzea bezalakoa da.\nZumaiara sartu bezain laster, nabari da "Divergentes" egitasmoak herria apur bat eraldatu duela. Aldaketak ez dira begibistakoak, baina herriko kale eta inguruak arreta apur batez begiratzen baditigu, txoko askotan topatuko ditugu "Divergentes" egitasmoaren aztarnak.\nLehen aipatu hamar artistak apirila amaieratik daude Euskal Herrian. Artista hauek mundu osoko hainbat tokitatik etorri dira: Euskal Herria, Espainia, Frantzia, AEB eta Bangladesh-etik, besteak beste. Artista hauek, CAF, Ikusi, Irizar eta Insalus bezalako enpresetan aritu dira hilabete batez. Artistek arreta handiz aztertu dituzte enpresa hauen material, teknologia eta lan egiteko moduak. Hilabetea igaro ondoren, artistek euren burutazio, irudimen eta lan tekniken arabera landu dituzte artelanak.\nEsperimentuak era guztietako obrak eman ditu. Saioa Olmo bilbotarra, adibidez, Ormaiztegiko Irizar lantegian aritu da bere proiektua lantzen. Irizar lantegian autobusak egiten dituzte, Saioak ez du autobusik hartu inspirazio gisa. Aldiz, Saioaren proiektua Irizarren antolaketa ereduan oinarritu da, horren bitartez, Zumaiaren gizarte antolaketa aztertzeko: "Zer da Zumaia zuretzat?". Gisa horretara, Zumaiako gizartearen iritziak jasoaz, hainbat testu eta argazki ipiniko dira Amaia plazan, autobus baten leihoan, hain zuzen. Obra horrek jakinmin handia sortu du herritarrengan, zumaiarrak artelanarekin identifikatu baitira.\nTrenbideak eta zubiak\nBeste adibide bat jarriko dugu: Juan Carlos Robles sevillarra, CAF enpresan aritu da lanean, eta zirkulazioaren kontzeptua aztertu du. Hain zuzen, trenbideetako materiala erabilita, garraio publikoetan egunero gertatzen diren bizikidetza egoera bat erakutsi nahi izan du. Artista honek, Bilboko metroaren anagramako eraztunak erabili ditu hainbat diametro dituen egitura bat altxatzeko. Zumaiako kirol portuko terrazan ezarri den artelan horretan eserlekuak jarri dira, jendeak gustura atseden hartu, solas egin, edo irakurtzeko espazio bat izan dezan.\nMiren Arenzana bilbotarra Ulma enpresan aritu da lanean. Ulman plastiko bereziekin lan egiten dute, eta Mirenek material hori erabili du bere artelana egiteko. Miren Arenzanak Zumaiako oinezko zubia eraldatu du, zubiko material astun eta sendoa etereo eta arin bihurtu, eta horizontalean argi lerro bat marrazteko asmoz. Zubitik pasatzerakoan, bisitariek mekanismoa martxan jarri ahal izango dute, eta modu horretan, artelanarekin harreman zuzena izango dute. Gau partean "Sorgin Zubi"tik pasatzea besterik ez dago, eraldaketa hori igartzeko. Ba al dago ezer erromantikoagorik ibaia argiztatzen duen zubi bat zeharkatzea baino?\nLaia museoaren atariko berdegunean, berriz, "Lainoa" obra ezarri du Boris Nordmann frantziarrak. Nordmannek lorontzi erraldoiak zintzilikatu ditu, lorontzi horien azpian, jendearentzako topagune bat sortuaz.\nArgiztatutako zubiak, Zumaiako jendea hobe ezagutzeko balio duten panelak, zintzilikatutako lorontziak, itsasora bota eta Zumaiako hondartzetara iritsi den botila multzoa, komunikabideen arteko inkomunikazioa salatzen duten muntaiak... denetarik topatuko du Zumaiara inguratzen denak.\nDivergentes proiektuari esker, fabrikak, eraikuntza grisak izatetik, artearen munduarekin lotutako espazioak izatera igaro dira. Agian, esperientzia honi esker, Zumaia bera arte teknologiaren eredu bilaka daiteke nazioartean.


Bulgaria Turismoa - ViajesBlog\nIraila 18, 2016\nNorthwest Bulgaria paisaia bat ezin dela munduko beste edozein tokitan ere alderatu topatu da. Bere eraketa datak 230 Duela milioi urte. harritsu azaleratzea harrigarria hedatzen zehar 30 kilometro luze eta 15 kilometroko zabalera, Da fenomeno natural zoragarri bat izaki mitologikoak figura irudikatzeko harriak errazena egin duen eskultura bikaina batean euri eta haize-tantak modelizazioari sorturikoak, pertsona, animaliak eta hegaztiak. Baina eskultura horien gain, zer da deigarria baino gehiago zutabe multzoa da 200 metroko altuera, eta hori izan da gizakia erromatarren garaitik gotorleku gisa, bere botere militar handia eta babesa.\nnatura, kasu askotan harrituko dezakezu, baina paisaia Belogradchik arroka en ikusi, gogora ekartzen zuzenean, erraldoiak harri modelaketa baten irudia, moldable buztin sinple bat bezala ziren.\nkoloretsua zifrak aurkitu, Dagoeneko Knight bezalako izenak dituzte, Madona du, Dervish, Adam eta Eba, onddo, Lehoia, Monks, Bear, gaztelua, artzain mutila, baina asko dira gure irudimena ezkerrera, haiek ere animaliak aurkituko dugu, landaretza eta giza irudiak, ia ezin hobeto zizelkatu, Zer izan zen folklore herrikoia ekarri kondairak sortu ditu inguruan.\nezagunena kondaira da komentuko hori bertan bizi zen neska gazte bat, Valentina izeneko, Komentuan egun paseatzen bat militar erromatar bat ezagutu zuen, eta biak maitemindu erremedio gabe, Egun bakoitzean zetorren bisitatu, haurdun zen eta komentu kanporatu arte. Hala nola, nor harri komentu bihurtu zen jainkoen eta berarekin nor da bizi ziren guztiak haserrea.\nKondairak beste arroka multzo bat normalean schoolgirl gisa ezagutzen lotuta dago, Kondairak dioenez, neska gazte bat, maitemindurik zegoen Herero batekin, baina hau maisua, haren maitasuna jeloskor erabaki exekutatu gazte ondoren bera bortxatzen saiatu, hanka egin zuen baina bidean bear handi bat topatu, nahiz eta nahiago gazteak irentsi egin bortxatu basatia hartza arabera, baina une hartan zerua grisa da eta hiru harri bihurtu.\nBaina kondairak haratago, bailara harritsu honek hainbat herri gotorleku bat izan da, horietatik adibide bat Roman duten hainbat urtez leku horretan mantendu du hainbat eraso libre, zatitu hiru zatitan gotorleku bertatik ingurua eta paregabean babesa ikuspegi osoa ondorioz harri natural eraketa eta indartzea got hiru horma berriak goratzea aplikatuko zen, ia egiten da ezaguna bezala gaur, "The Belogradchik gotorleku". indarra honek ere garrantzi handia irabazi Otomandar Bulgaria konkista, berriro zabaltzeko erasoak jasateko eta aterpe ematen bere tropak behar dute. Aurrerago, XIX mendean suzko armak jasateko denbora honen ondoren, Frantziako eta Italiako egokituz erabiltzen zen, bere garrantzia militarra galdu zuen, jendea hartzeko eta zure beharretara egokitzen.\nGaur gotorleku hau Bulgaria guztien kontserbatzen onenetakoa da eta turismo erabiltzeko zaharberritu, prime hautagai bat munduko harritzekoa zortzigarren izan da, barruan sailkatzen 30 Naturaren bitxikeriak unibertsala.\nDen ala ez kondairak, Bere historia, edo, besterik gabe, bere edertasun, Belogradchik arroka, altxor bat da guztiek jakin behar dute eta zaintzen dira.\nPost berriagoaBidaia 14 noches a Bali desde sólo 775€ incl. vuelos y hotel de playa con piscina y desayunos\nMezu berriagoaThe 7 errores más comunes al reservar un albergue


barren.eus - ‘Aro Modernoa: Euskal Herria mundura zabaltzen’ hitzaldi zikloa antolatu du Elgoibarko Izarrak\n‘Aro Modernoa: Euskal Herria mundura zabaltzen’ hitzaldi zikloa antolatu du Elgoibarko Izarrak\nArgitaratua: 2020-02-10 15:05\nIaz eman zuten Erroma euskal herrian hitzaldi zikloari jarraipena emango dio ‘Aro Modernoa: Euskal Herria mundura zabaltzen’ hitzaldi zikloak. XVI. mendeko untzigintzari buruzko hitzaldiarekin hasiko da, otsailaren 19an.\nElgoibarko Izarraren Kulturekintza lantaldeak antolatu du ‘Aro Modernoa: Euskal Herria mundura zabaltzen’ hitzaldi zikloa, Udalaren laguntzaz. Ibon Serrano eta Ion Barandiaran izan dira egitasmoaren sustatzaileak, eta hitzaldietako bat antolatzeko Haizea Emakume Taldearen eta Udaleko Berdintasun Sailaren lankidetza izan dute. Lau hitzaldi izango dira guztira, eta datorren eguaztenean izango da lehenengoa. Saio guztiak Kultur Etxeko hitzaldi gelan izango dira, 19:00etan.\n1. Lourdes Odriozola Oyarbide: ‘Untzigintza XVI. mendean: Atlantikoaren erronka’ (Otsailak 19)\nXVI. mendean Euskal Herria mundu mailako potentzia bilakatu zen untzigintzan, eta Euskal Herria munduaren erdigunean jarri zuen industria honek. Lourdes Odriozola Oyarbide historialariak azalduko du untzigintzaren funtzionamendua, eta industria horrek izan zuen garrantzi ekonomiko eta soziala jorratzeaz gain, aro modernoari bere izaera eman zion merkataritzan, bidaietan, deskubrimendu eta konkistetan izan zuen eragin historikoa ere landuko da.\n2. Amaia Nausia Pimoulier: ‘Emakumearen egoera Nafarroako konkistaren testuinguruan’. (Martxoak 11)\nXVI. mendean Estatu Modernoa sortzen da, botere instituzionalizatu guztiak zentralizatzeko helburuarekin, prozesu adoktrinatzaile eta diziplinatzaile baten bidez. Emakumea bete-betean egon zen eraso honen jopuntuan, eta gizartean zuen esparru publikoaren galera pairatu zuen. Europa Mailan orokorra izan zen mugimendu hau Nafarroaren konkistaren testuinguruan kokatuko du hizlariak. Euskal Emakume kristau idealaren diskurtso berria, sorgin ehiza, edo usadioz emakumeenak ziren ofizioek jasan zituzten kolpeak ere aipatuko ditu, besteak beste. Hitzaldi hau Haizea Emakume Taldearekin eta Berdintasun Sailarekin lankidetzan antolatu dute.\n3. Jose Antonio Azpiazu Elorza: ‘Armagintza XVI-XVII. mendeetan: inperio bat sostengatu zuen industria’. (Apirilak 22)\nUntzigintzarekin batera, Euskal Herria, eta, bereziki, Deba arroa, armagintza industriaren mundu mailako gune garrantzitsuenetarikoa bilakatu ziren XVI. eta XVII. mendeetan. Hitzaldi honetan, euskal industria honen sistema ekonomiko eta soziala landu eta baita ere bere eraginak, ondorioak eta argi ilunak aztertuko dira, aro modernoko inperio handien geopolitikan.\n4. Javier Elorza Maiztegi: ‘Elkano eta euskal marinelak munduari lehen biran’. (Ekainak 3)\n2019an 500 urte bete ziren Elkanok munduko lehen biraren abenturari hasiera eman zionetik. Gertaera benetan konplikatua, heroikoa eta gatazkatsua izan zen. Hitzaldi honetan, bidaiaren testuingurua, eta Elkanoren eta bidai honetako gainontzeko marinel euskaldunen nortasuna eta zeregina zein izan zen azalduko dira. Honekin batera, bira honek Aro Modernoan suposatu zuen aldarri historikoaz ere mintzatuko da Javier Elorza.\nLuis Mari Zaldua: “Onomastikak erakusten du euskalduntze berantiarraren teoriak ez duela zentzurik egun” (2019-10-04)


30. EZ IXO.\n—Eztiguzu erantzun, ordea, beste...\n—Onatx bere arian. Ortaraxe natortzute, astiro bederen; astiro baño zuzen. Gorantzi, lenik ortarako, Jesus: gure Anai Jesus; 30 txanponen truke gurutzera saldua; farisaitarrek agintzen jarrai zezaten lurretik garbitua. Gure Anai Jesus! Gure Maixu on, ta eredu betiko, ta pozkida bakarra!\nOr datozkio: —Jauna, emakume au pekatuan arrapatu dugu; arrikatuko al dugu? —Zuetatik pekaturik eztunak iraitzi. Ta Jesus, Jesus oro ikustuna, lurrera makurtuz idazten, idazten... —Zer ordea idazten? norgere bakoitzaren pekatuak? Zarrenetatik asita, an izkuta bear izan zuten Jesusen aurretik. Bearko erensuge likits alen aiek!


Txikipedia:Adimen artifizial - Wikipedia, entziklopedia askea.\nAdimen artifiziala ordenagailu programa edo makina batek pentsatzeko eta ikasteko duen trebetasuna da.\nAdimena, berez, ikasteko eta egoera berriei aurre egiteko gaitasuna da. Ordenagailu edo robot batek arazo bat konpontzen duenean edo hizkuntza erabiltzen duenean, adimentsua dela dirudi. Adimen mota hori, ordea, giza adimenetik ezberdina da, ez delako naturala, artifiziala baizik.\nZer da adimena?[aldatu | aldatu iturburu kodea]\nZientzialariek 50 urte baino gehiago eman dituzte adimen artifiziala duen makina bat egiten saiatzen, giza adimenera hurbiltzen. Duela gutxira arte ez dute lortu; arrazoi bat da adimenak erabakiak hartzeko eta zereginak egiteko modu asko erabiltzen dituela. Zientzialariek lortu dute ordenagailuek gauza horietako batzuk egitea, baina ez beste batzuk.\nZientzialariek argitu behar izan duten lehen gauza giza adimena zer den jakitea da. Behin ulertu eta gero, zientzialariak adimen hori "kopiatzen" saia daitezke. Gizakien antzera "pentsa" dezaketen ordenagailuak sortzea da Adimen Artifizialaren helburua.\nOrdenagailuen adimena[aldatu | aldatu iturburu kodea]\nAdimen Artifizialaren (AA) oinarrian, informatikariek idazten dituen jarraibide edo agindu multzo batzuk daude. Jarraibide edo agindu horiei programa informatiko esaten zaie. Ordenagailuek informazio-kopuru handiak azkar aztertzeko edo analizatzeko programak erabiltzen dituzte. Gero, erantzun edo ekintza bat hautatzen dute, halako aukera posible batzuen artetik. Programa informatikoak helburu askotarako erabil daitezke: jolasteko, erabaki medikoak hartzeko, hizkuntzak itzultzeko, eta abar, eta ordenagailuak diseinatzeko ere bai.\nBaina informazioa aztertzea ezin da konparatu gizakiek arazo bat ulertzeko egiten dutenarekin. Ordenagailuek logika baino ezin dute erabili arazoak konpontzeko. Gizakiek, berriz, logikaz gain, trebetasun asko eta bestelako bide batzuk erabiltzen dituzte erabakiak hartzerakoan; adibidez, irudimena, kontzientzia, emozioa eta balioak. Eta trebetasun horiek oraindik inork ez daki ordenagailu batean programatzen.\n1950ean, Alan Turing izeneko matematikari britainiar batek idatzitako lan batekin hasi zen AAren azterketa. Turingek proba bat egin zuen ordenagailu bat adimentsua ote den erabakitzeko. Giza epaile batek ordenagailu bat erabiliz egiten ditu galderak. Galderak ezkutuan dagoen pertsona batengana doaz, eta ordenagailu batengana aldi berean. Bai pertsonak bai ordenagailuak galderei erantzuten diete. Epailea saiatzen da esaten zer erantzun datozen ordenagailutik eta zeintzuk pertsonarengandik. Epaileak ezin baditu bereizi, ordenagailua adimentsua da. Orain arte ordenagailurik ez da egon proba pasatzetik gertu. Proba hau orain "Turing proba" izenaz ezagutzen da.


TikTok tik. Zenbait adituren ustez TikTokek nerabeengan nerbio tikak eragin ditzake - Gazteberri.eus\nTikTok tik. Zenbait adituren ustez TikTokek nerabeengan nerbio tikak eragin ditzake\nPublished8 azaroa, 2021\nEstatu Batuetako, Kanadako, Erresuma Batuko eta Australiako zenbait pediatria-ospitaletan ikusi ahal izan dutenez, gero eta gehiago dira kontsultategietara tikekin (espasmo mugimenduak) iristen diren nerabeak. Zenbait adituren ustez, tik horiek TikTok sarearen erabileraren ondorio izan daitezke. Fenomeno hori jada zenbait medikuntza-argitalpenetan jaso da eta gehienak ondorio berera iritsi dira: Touretteren Sindromea. Aipatu sindromea, nagusiki, haur eta nerabeengan azaltzen da eta mugimenduei eta ahotsari eragiten dieten nerbio tik errepikakorretan datza.\nAdituek ikusi ahal izan dutenez, horrelako sintomak areagotu egin dira pandemiaren ostean. Izan ere, pandemia aurretik horrelako ezaugarri klinikoak zituzten nerabeen kasuak oso eskasak ziren. Orain, aldiz, ohikoak bilakatu omen dira. Adibidez, Johns Hopkins Unibertsitateko Tourette Zentroan pediatriako pazienteen % 15 inguruk horrelako ezaugarri klinikoak ditu.\nAbuztuan argitaratu den azterlan baten arabera, Touretten sindromearen kasuak, bereziki, 12 eta 25 urte bitarteko emakumeen artean biderkatu dira. Antza denez, gazte horiek aurretik aipatu sindromea zuten zenbait influencerren edukiak kontsumitu izan dituzte pandemian zehar. Eduki horiekiko esposizio luzeak portaera horiek imitatzea eragin omen du.\nZenbait adituen ustez, berriz, TikTok sarearen erabileraz gain, badira horrelako kasuen gorakada azaltzeko beste hainbat aldagai. Horien artean, bereziki, pandemiak eragin ahal izan dituen antsietate, depresio eta estres kasuak aipatzen dira.\nSindromearen kontu horrek arrakasta handia izan du TikTok sarean #tourettes eta #tourettesyndrome traolen bidez.\nPrevious Euskarabideak haur eta gazteentzako hainbat ekitaldi antolatu ditu Euskararen Eguna dela eta\nNext 'Erronka globalen aurrean, gazteak martxan' sariak